title: Chris Allen

text: Allen siirtyi kaudeksi 2004–05 Suomeen Vaasan Sportiin ja sai sopimuksen koajan jälkeen. Allen valittiin kauden päätteeksi Mestiksen tähdistökentälliseen. Allen pelasi Sportissa 41 ottelua tehoin 8+21. Kauden jälkeen Allen teki vuoden sopimuksen Jääkiekon SM-liigajoukkue Ilveksen kanssa. Hän ei jatkanut joukkueessa kuitenkaan harjoitusotteluiden jälkeen ja palasi Sportiin. Allenin toinen Sport-kausi ei ollut enää yhtä hyvä kuin ensimmäinen ja hän kärsi loukkaantumisista kauden aikana.


title: Chris Allen

text: Sportista Allen siirtyi kaudeksi 2006–2007 Norjan Elitserieniin Frisk Tigersiin. Norjassa hän pelasi yhden kauden ja siirtyi sen jälkeen Tanskan pääsarjan Esbjergiin, jossa ei pelannut kuin muutaman ottelun. Loppukauden hän pelasi unkarilaisessa Alba Volánissa, joka pelaa Itävallan pääsarjassa. Kauden 2008–2009 Allen kiekkoili Aasian jääkiekkoliigan eteläkorealaisessa High1-joukkueessa.


title: Chris Allen

text: Kaudeksi 2009–2010 Allen siirtyi britannialaiseen EIHL-liigan Edinburgh Capitalsiin. Hän pelasi Edinburghissa marraskuulle asti, jolloin joukkue halusi tehdä tilaa uusille pelaajille, ja joutui luopumaan Allenista. Toinen brittiseura Coventry Blaze hankki Edinburghista potkut saaneen Allenin joukkueeseensa joulukuussa korvaamaan loukkaantunutta Mathias Söderströmiä. Allen pelasi Coventryssä kymmenen peliä, kunnes tippui kokoonpanosta, kun Söderström palasi loukkaantumisensa jälkeen. Coventry olisi halunnut pitää silti Allenin joukkueessa, mutta hän pyysi itse siirtoa. Tammikuussa 2010 Coventry vapautti Allenin sopimuksestaan. Allen siirtyi ECHL-liigan Utah Grizzliesiin, mutta hänet kaupattiin sieltä jo helmikuun alussa Bakersfield Condorsiin.


title: Chris Allen

text: Kauden 2010–2011 Allen aloitti Britannian EPIHL-liigan Telford Tigersissa. Joukkue joutui vapauttamaan Allenin kuitenkin sopimuksestaan talousvaikeuksien takia. Tämän jälkeen hän pelasi hetken loukkaantumisten paikkaajana saman liigan Peterborough Phantomsissa. Loppukauden Allen edusti Italian kakkossarjan HC Merano Juniorsia. Allen palasi seuraavaksi kaudeksi Britanniaan ja Peterborough Phantomsiin, jossa hän toimi pelaaja-valmentajana. Allen teki kauden aikana 51 pistettä 49 ottelussa ja voitti sarjan puolustajien pistepörssin. Hänet valittiin myös sarjan ykköstähdistöön.


title: Chris Allen

text: Allen siirtyi Peterboroughista kesällä 2012 ENL:n Solihull Baronsiin.


title: Pykäverkkohämähäkit

text: Pykäverkkohämähäkit ("Uloboridae") on hämähäkkeihin kuuluva heimo. Useimmat lajit ovat trooppisia tai subtrooppisia Luonnonvaraisena Suomessa heimoa edustaa ainoastaan sektorihämähäkki ("Hypiotes paradoxus"). Toinen laji, "Uloborus plumipes", on tavattu kasvihuoneista Suomesta useita kertoja (esimerkiksi Lappeenrannassa 2007 ja Vaasassa sekä Jyväskylässä).


title: Pykäverkkohämähäkit

text: Pykäverkkohämähäkit ovat pieniä, vain 4–8 millimetrin pituisia. Silmiä on kahdeksan ja ne ovat asettuneet tavalla, joka erottaa heimon jäsenet muista hämähäkeistä. Takaruumis on usein kolmiomainen. Takimmaisessa jalkaparissa on kaarevista karvoista muodostuma kampamainen elin, "calamistrum", joka eläin käyttää seitin kutomisessa. Heimoon kuuluvien hämähäkkien pinta on kauttaaltaan hienon karvoituksen peitossa. Osa karvoista on höyhenmäisesti haaroittuneita. Pykäverkkohämähäkit ovat sikäli erikoisia, ettei niillä ole lainkaan myrkkyrauhasia.


title: Pykäverkkohämähäkit

text: Myrkkyrauhasten puuttuessa hämähäkki ei pysty lamauttamaan saalistaan ennen ruokailua vaan ainoastaan sitoo sen tiukasti seittiin. Näillä, kuten muutamilla muillakin hämähäkeillä, on kehruurauhasten yhteydessä erityinen rakenne, kehruulevy ("cribellum"), kun seitti erittyy kehruurauhasista, jakaa levy sen hajanaiseksi kimpuksi erillisiä säikeitä. Tämä tekee seitistä villamaista. Tällainen seitti toimii tarranauhan tapaan ja saalishyönteinen takertuu siihen tehokkaasti. Hämähäkki edesauttaa takertumista vuoroin löysäten ja vuoroin kiristäen verkkoaan. Pyyntiverkon geometria vaihtelee, mutta eurooppalaiset lajit tekevät joko pyöreän, vaakatasossa sijaitsevan verkon ("Uloborus") tai ympyrän sektorin muotoisen verkon ("Hypiotes").


title: Ulpia Severina

text: Ulpia Severina oli roomalainen keisarinna ja keisari Aurelianuksen vaimo. Aurelianus otti Severinan vaimokseen vuonna 274, ja julisti hänet Augustaksi. Hänestä ei tiedetä paljoakaan, mutta numismaattiset lähteet viittaavat siihen, että hän hallitsi Roomaa Aurelianuksen kuoltua parin kuukauden ajan syys- tai lokakuusta marras- tai joulukuuhun 275, kunnes hän antoi vallan Tacitukselle. Ulpia Severinan valtakaudella hänen koko nimensä oli "Ulpia Severina Pia Felix Augusta".


title: Kozmodemjansk

text: Kozmodemjansk (, , ) on kaupunki Marin tasavallan Vuorimarin piirissä Venäjällä. Se sijaitsee Volgan muodostaman Tšeboksaryn tekojärven oikealla eli etelärannalla, 104 kilometriä Joškar-Olasta lounaaseen. Kaupungin lähellä on Volgan sivujoki Vetlugan laskukohta.


title: Kozmodemjansk

text: Kaupunki muodostaa Marinmaan aluehallinnossa oman kaupunkipiirinsä ja se on samalla ympäröivän Vuorimarin piirin keskus. Volgan ylittävä lauttayhteys yhdistää sen muuhun tasavaltaan. Kaupungin asukasluku oli Venäjän vuoden 2010 väestönlaskennan mukaan 21 257; ympäröivässä Vuorimarin piirissä asui 25 869 henkeä.


title: Kozmodemjansk

text: Kaupunki on syntynyt vuonna 1583 rakennetun linnoituksen paikalle. Venäjänkielinen nimitys perustuu pyhille Kosmalle ja Damianille omistettuun kirkkoon, marinkielinen nimi juontuu linnoitusta ympäröineestä paaluaidasta. Vuosina 1670–1671 seudun asukkaat osallistuivat Stepan Razinin johtamaan talonpoikaiskapinaan. Vuonna 1781 Kozmodemjanskista tuli Kazanin lääniin kuuluneen kihlakunnan keskus. Vuosien 1694, 1758, 1833 ja 1872 tulipalot hävittivät kaupunkia. Asukkaat harjoittivat kauppaa, käsityöammatteja, puutarhaviljelyä ja toimittivat halkoja Volgan höyrylaivoille. Vuonna 1894 Kozmodemjanskin kihlakunnan väestöstä marit ja tšuvassit muodostivat 77 %, tataarit 13 % ja venäläiset 9 %. Kazanin kuvernementin 4 610,7 neliövirstan laajuisessa Kozmodemjanskin kihlakunnassa asui vuonna 1897 yhteensä 105 633 henkeä, joista Kozmodemjanskin kaupunkiin kirjattiin 5 284 asukasta.


title: Kozmodemjansk

text: Nykyään Kozmodemjanskissa toimii laitetehdas, elektroniikkatehdas ja ompelimo. Kaupunki on vuorimarien kulttuurielämän keskus. Aleksandr Grigorjeville nimetyn museon kokoelmissa on 1700–1900-lukujen venäläistä ja länsieurooppalaista maalaustaidetta. Kansatieteellinen ulkomuseo esittelee vuorimarien perinnekulttuuria. Uudelleenrakennetussa keskustassa on säilynyt vuosina 1696–1697 pystytetty tsasouna (ns. ”Streltsitorni”). 1980–1990-luvuilla on rakennettu neljä uutta kerrostalolähiötä.


title: Kozmodemjansk

text: Vuodesta 1995 lähtien Kozmodemjanskissa järjestetään vuosittainen Benderiada-huumorifestivaali. Kaupunkia pidetään Ilfin ja Petrovin 12 tuolia -romaanissa esiintyvän Volgan rantakaupungin Vasjukin esikuvana (ylempänä Volgan varrella sijaitsevan Vasilsurskin asukkaiden mukaan kyseessä on heidän kaupunkinsa). Kozmodemjanskissa toimii romaanin sankarille Ostap Benderille omistettu museo.


title: Don McNeill

text: Don McNeill (23. joulukuuta 1907 Galena, Illinois – 7. toukokuuta 1996) oli yhdysvaltalainen radiotoimittaja, joka muistetaan parhaiten isännöimästään keskusteluohjelmasta "Don McNeill's Breakfast Club".


title: Don McNeill

text: McNeill valmistui Milwaukeessa sijaitsevasta Marquetten yliopistosta 1928, jonka jälkeen hän aloitti paikallisella WISN-radioasemalla. "Breakfast Club" -ohjelmaa hän isännöi 1933–1968.


title: Don McNeill

text: Don McNeillillä on tähti Hollywood Walk of Famella.


title: Vasilsursk

text: Vasilsursk (, vuorimariksi Шурдӹнг, "Šurdyng") on kaupunkimainen taajama Nižni Novgorodin alueen Vorotynetsin piirissä Venäjällä. Se sijaitsee Volgan vasemmalla rannalla lähellä Surajoen suuta 152 kilometrin päässä Nižni Novgorodista itään. Vuonna 2002 taajamassa oli 1 300 asukasta.


title: Vasilsursk

text: Surajoen suulle rakennettiin vuonna 1523 Vasili III:n mukaan nimetty "Vasilgorodin" linnoitus. Vuonna 1779 siitä tuli "Vasil"-niminen kaupunki ja Nižni Novgorodin lääniin kuuluneen kihlakunnan keskus. Vuonna 1925 se menetti asemansa kaupunkina. Vuonna 1927 Vasilsursk sai kaupunkimaisen taajaman statuksen. Luonnonkauniilla seudulla ovat työskennelleet muiden muassa taidemaalarit Ivan Šiškin ja Isaak Levitan.


title: Akordi (taloustiede)

text: Akordi on velallisen ja velkojien välinen sopimus, joka yleensä tarkoittaa velkojen osittaista tai täydellistä anteeksiantamista konkurssin uhatessa tai sen aikana. Velkojien enemmistö voi myös vaatia pakkoakordia.


title: Natasha St-Pier

text:
Natasha St-Pier (s. 10. helmikuuta 1981 Bathurst, New Brunswick, Kanada), on kanadalais-ranskalainen laulajatar, joka nykyisin asuu Ranskassa Pariisissa.
Vuonna 2001 hän edusti Ranskaa Eurovision laulukilpailussa kappaleella "Je n'ai que mon âme", sijoittumalla neljänneksi siitä huolimatta, että laulu oli kannattajien voittajasuosikki.


title: Natasha St-Pier

text: Natasha St-Pier aloitti kansainvälisen uransa kahdeksantoistavuotiaana tulkitsemalla roolihahmon "Fleur-de-Lys" tunnetussa ja arvostetussa ranskalaisessa musikaalissa "Notre-Dame de Paris" vuonna 1999. Jo vuonna 1996 Natasha St-Pier julkaisi ensimmäisen albuminsa, Émergence ("Syntyminen"). Albumi menestyi kohtalaisen hyvin Kanadassa, laulujen "Sans le savoir" ja "Portés par la vague" johdosta.


title: Natasha St-Pier

text: Vuonna 2000 julkaistiin laulajattaren toinen albumi, "À chacun son histoire" ("Jokaisella oma tarinansa"). Sitä myytiin Ranskassa yli 145 000 kappaletta ja antoi näin ollen Natashalle ensimmäisen kultalevyn. Levy sisältää uuden version hänen Euroviisukappaleestaan, "Je n’ai que mon âme", jonka on kirjoittanut ja säveltänyt J. Kapler (Robert Goldman), tunnetun ranskalaismuusikon Jean-Jacques Goldmanin veli. Kyseinen kappale oli kannattajien suosikki voittaa Euroviisut.


title: Natasha St-Pier

text:
Hänen valintansa edustaa Ranskaa Eurovision laulukilpailussa 2001 ja erityisesti hänen neljäs sijansa sinetöi yhteistyön Pascal Obispon kanssa, joka jatkuu edelleen. Obispon ollessa yksi Ranskan suosituimpia artisteja Natashan ura sai uuden käänteen.
Laulajatar löi itsensä läpi koko Ranskassa mutta myös useissa frankofonisissa maissa, sekä mm. Puolassa ja Venäjällä.


title: Natasha St-Pier

text: Hänen levynsä De l’amour le mieux ("Parasta rakkautta") on myynyt yli 680 000 kappaletta (tuplaplatina), "L’Instant d’après" ("Hetki jälkeenpäin") yli 440 000 kappaletta (platina) ja edellinen albumi "Longeur d’ondes" ("Aaltojen pituus"), joka julkaistiin tammikuussa 2006, on myynyt yli 190 000 kappaletta (kultalevy). Singlet kuten "Tu trouveras", "Nos rendez-vous", "Mourir demain" ja "Un ange frappe à ma porte" kokivat myös suuren suosion.


title: Natasha St-Pier

text: Vuonna 2006 suuren menestyksen jälkeen Natasha St-Pier lähti vuoden keikalle Ranskan suurimpiin saleihin. Kiertuetta pidennettiin vuoden 2007 alkupuolelle asti.


title: Natasha St-Pier

text: Kiertueen jälkeen laulaja otti vuoden loman ja ilmoitti palaavansa lavalle vasta vuonna 2009.


title: Natasha St-Pier

text:
Hänen seitsemäs levynsä, "Natasha St-Pier", julkaistiin 17. marraskuuta 2008, joka oli edelleen Pascal Obispon tuottama. Laulaja oli kiertueilla kesällä 2009 eri festivaaleilla jonka jälkeen seurasi salikiertue. Tammikuussa 2009 laulaja oli myös näkyvissä uudessa TV-sarjassa "Second Chance".
27. marraskuuta 2009 ilmestyy Natasha St-Pier'in kahdeksas levy, joka on "Best of", mutta levyltä löytyy myös uusia lauluja, kuten esimmäinen singlejulkaisu "L'instant T". Heti alkuvuodesta 2010 seuraa yli puolen vuoden kiertue.


title: Tulenkantajat (lehti 1924–1930)

text: Tulenkantajat oli Nuoren voiman liiton kirjallisen harrastuspiirin julkaisema albumi, josta myös Tulenkantajien taiteilijaryhmittymä sai nimensä. Albumi alkoi ilmestyä vuonna 1924 ja muuttui neljä kertaa ilmestyttyään vuonna 1928 aikakauslehdeksi. Tulenkantajat lakkasi ilmestymästä vuonna 1930.


title: Tornionjoen rautatiesilta

text: Tornionjoen rautatiesilta Torniossa on Suomen ja Ruotsin rajan Tornionjoessa ylittävä, kansainväliselle rautatieliikenteelle tarkoitettu silta. 245 metrin pituinen silta on valmistunut 1919, ja se rakennettiin Suomen ja Ruotsin rautatiehallitusten yhteistyönä. Sillassa on yksi harvoin käytetty avattava siltajänne, joka kääntyi vaakatasossa keskuspilarin ympäri. Kääntyvä jänne sijaitsee Ruotsin puolella, ja se muutettiin kiinteäksi 22. lokakuuta 1985.


title: Tornionjoen rautatiesilta

text: Siltakannella oleva Suomen ja Ruotsin välinen rautatieosuus on raideleveyseron vuoksi jouduttu toteuttamaan nelikiskoraiteena. Suomessa käytössä on leveäraiteinen 1524 mm:n raideleveys, kun taas Ruotsissa on käytössä standardilevyinen 1435 mm:n raideleveys.


title: Macrodactyla doreensis

text: Macrodactyla doreensis on pitkälonkeroinen merivuokko. Se elää symbioosissa vuokkokalojen kanssa ja pärjää huolellisella hoidolla meriakvaariossakin.


title: Macrodactyla doreensis

text: "Macrodactyla doreensis" kasvaa halkaisijaltaan puolimetriseksi. Sen lonkerot ovat pitkät, kiharat ja suhteellisen harvassa. Lonkeroiden väri vaihtelee, mutta pohjalevy on punasävyinen.


title: Macrodactyla doreensis

text: "Macrodactyla doreensis" on kotoisin Tyynenmeren länsiosista. Se elää hiekkapohjalla, missä sen keskuslevyn alapuolinen runko-osa on yleensä kokonaan hiekkaan kaivautuneena. Se elää luonnossa matalissa vesissä, alle viiden metrin syvyydessä. Akvaariossa se tarvitsee kymmenen senttiä paksun hiekkakerroksen.


title: Macrodactyla doreensis

text: Tämän vuokon kanssa tavattuja vuokkokalalajeja ovat seepravuokkokala, kiilavuokkokala, samettivuokkokala sekä kaulusvuokkokala ("Amphiprion perideraion") ja satulavuokkokala ("Amphiprion polymnus").


title: Robert Cecil Beavan

text: Robert Cecil Beavan (1841 – 3. helmikuuta 1870) oli brittiläinen lintutieteilijä ja ammattisotilas, arvoltaan kapteeni.


title: Robert Cecil Beavan

text: Beavan palveli Bengalissa 10 vuotta. Lyhyeksi jääneen elämänsä aikana hän keräsi lintuja ja niiden munia. Hänen kokoelmansa sijoitettiin British Museumiin Arthur Hayn ja Godman-Salvinin kokoelmien yhteydessä. Beavan kirjoitti lintutieteellisiä artikkeleita "The Ibis"-lehteen ja "Proceedings of the Zoological Society of London" -julkaisuun. Hän työskenteli toisinaan yhdessä Allan Octavian Humen kanssa.


title: Robert Cecil Beavan

text: Vuonna 1864 Beavan työskenteli Barrackporessa, ja seuraavan talven hän vietti Maunbhoomin alueella, jota olivat aikaisemmin tutkineet Samuel Tickell ja Edward Blyth. Havainnoistaan hän kirjoitti "Ibikseen" artikkelin "Notes on various Indian Birds" (1865). Myöhemmin hän keräili Andamaaneilla ja Robert Christopher Tytlerin avustuksella kirjoitti aiheesta "Ibikseen" artikkelin "The Avifauna of the Andaman Islands" (1867). Beavan lähetettiin jo kerran kotiin hänen sairastuttuaan, mutta hän palasi Intiaan. Toisella kerralla hän kuoli merellä matkalla Englantiin.


title: Robert Cecil Beavan

text: Hänen veljensä Reginald C. Beavan oli myös ornitologi.


title: Robert Cecil Beavan

text: Beavan keräsi ensimmäisenä harlekiinitulkun ("Pyrrhula erythaca"). Hän kuvaili ja nimesi ensimmäisenä andamaanienkukaalin ("Centropus andamanensis"), andamaaniendrongon ("Dicrurus andamanensis") ja andamaanienhaukkapöllön ("Ninox affinis").


title: Reginald C. Beavan

text: Reginald C. Beavan oli 1800-luvulla elänyt brittiläinen eläintieteilijä, joka tutki erityisesti kaloja ja julkaisi teoksen "Handbook of the freshwater fishes of India" vuonna 1877. Hänet sekoitetaan säännöllisesti veljeensä lintutieteilijä Robert Cecil Beavaniin, joka kuoli jo 1870. Myös Reginald tutki lintuja, ja hän keräsi useita lajeja, jotka Robert myöhemmin kuvaili.


title: Elokuvaneuvos

text: Elokuvaneuvos on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko .


title: Elokuvaneuvos

text: Arvonimi myönnettiin ensimmäisen kerran vuonna 1967. Vuosien 1918–2013 aikana elokuvaneuvoksen arvonimi on myönnetty seitsemälle henkilölle.


title: Niilo Koskinen

text:
Niilo Johannes Koskinen () oli suomalainen jääkärimajuri.
Hänen vanhempansa olivat aliupseeri Johan Koskinen ja Lydia Nurminen. Hänet vihittiin avioliittoon vuonna 1920 Ellen Aliisa Ilosen kanssa.


title: Niilo Koskinen

text: Koskinen kävi kansakoulun ja opiskeli sähköalaa ja suoritti yksityisesti viidennen luokan Helsingin suomalaisessa lyseossa vuonna 1921 sekä seitsemännen luokan samassa koulussa vuonna 1925. Kahdeksannen luokan hän suoritti Helsingin suomalaisessa yksityislyseossa vuonna 1932. Jääkärialiupseereille järjestetty aktiiviupseerikurssin Kadettikoulussa hän suoritti vuonna 1921 ja asemestarikurssin vuosina 1922 ja 1924 sekä sotilaspedagogisen kurssin vuonna 1925. Kadettikoulun lyhennetyn kurssin hän suoritti vuosina 1926–1927 ka sotilashallinnollisen kurssin ensimmäisen jakson vuosina 1929–1930 ja toisen jakson vuonna 1931.


title: Niilo Koskinen

text: Koskinen työskenteli sähkötyönjohtajana ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 9. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, mistä hänet 8. lokakuuta 1916 pataljoonan täydennysjoukkoon ja edelleen 15. marraskuuta 1916 alkaen Altonan työosastoon, mistä hänet laskettiin myöhemmin siviilitöihin Saksaan.


title: Niilo Koskinen

text:
Koskinen palasi takaisin Suomeen Ruotsin kautta 20. maaliskuuta 1918 ja hänet määrättiin 27. maaliskuuta 1918 alkaen koulutusaliupseeriksi Vaasan rykmentin täydennyspataljoonaan.
Sisällissodan jälkeen Koskinen siirrettiin 30. heinäkuuta 1918 alkaen Suomen valkoiseen kaartiin, missä hän toimi koulutusaliupseerina Vöyrin pataljoonan eri komppanioissa ja 1. elokuuta 1918 alkaen pataljoonan esikunnan vääpelinä. Armeijasta hän erosi 8. joulukuuta 1919, mutta astui takaisin palvelukseen 1. toukokuuta 1920 ja hänet sijoitettiin takaisin Suomen valkoisen kaartin Vöyrin pataljoonaan esikuntavääpeliksi. Valkoisesta kaartista hänet siirrettiin 25. syyskuuta 1920 Käkisalmen läänin rykmentin esikuntaan, josta hänet siirrettiin edelleen 26. huhtikuuta 1921 Savon jääkärirykmentin 5. komppaniaan, missä hänet sijoitettiin 15. kesäkuuta 1921 alkaen nuoremmaksi upseeriksi. Savon jääkärirykmentistä hänet siirrettiin 31. elokuuta 1921 Polkupyöräpataljoona 1:een ja määrättiin aluksi nuoremmaksi upseeriksi ja 21. marraskuuta 1921 alkaen tiedonantoupseeriksi ja 19. huhtikuuta 1922 alkaen asemestariksi. Koskinen siirrettiin 27. kesäkuuta 1924 aseteknikoksi Tampereen rykmenttiin ja edelleen rykmentin talouspäällikön viransijaiseksi 29. joulukuuta 1928 – 31. maaliskuuta 1929 väliseksi ajaksi. Hänet siirrettiin 28. helmikuuta 1930 Kajaanin sissipataljoonan talouspäälliköksi sekä 1. marraskuuta 1933 Kokkolan ja 18. helmikuuta 1935 alkaen Viipurin sotilaspiirin huoltopäälliköksi, missä tehtävässä hän toimi vuoteen 1938 saakka. Sotilaspiirin huoltopäällikkönä Huolto-osaston upseerina ja toimistopäällikkönä hän toimi Armeijakunnan esikunnassa vuosina 1938 - 1939.


title: Niilo Koskinen

text: Koskinen osallistui talvisotaan aluksi edelleen II Armeijakunnan esikunnassa, josta hänet siirrettiin myöhemmin huoltopäälliköksi Jalkaväkirykmentti 21:een ja otti osaa taisteluihin Taipaleella. Välirauhan aikana hän jatkoi samassa tehtävässä, kunnes siirrettiin myöhemmin pataljoonan huoltopäälliköksi 7. Prikaatiin.


title: Niilo Koskinen

text: Jatkosodan puhjettua hän jatkoi huoltopäällikkönä 7. Prikaatista muodostetussa Jalkaväkirykmentti 7:ssä, josta hänet siirrettiin myöhemmin huoltopäälliköksi Jalkaväkirykmentti 14:ään sekä edelleen Jalkaväkirykmentti 53:een. Vuonna 1943 hänet siirrettiin huoltopäälliköksi Pohjois-Savon suojeluskuntapiirin esikuntaan. Koskinen osallistui jatkosodan taisteluihin Tyrjällä, Louhi-Kiestinki akselilla ja Uhtuan suunnalla.


title: Niilo Koskinen

text: Koskinen erosi vakinaisesta palveluksesta sotien jälkeen ja siirtyi Maalaisliiton järjestösihteeriksi Helsinkiin, missä tehtävässä hän toimi vuonna 1945 ja siirtyi Metsähallituksen huolto- ja sosiaalipäälliköksi palvellen Metsähallituksessa vuoteen 1946 saakka. Takaisin puolustusvoimien palvelukseen hän astui vuonna 1947 ja hänet sijoitettiin huoltopäälliköksi Kemin sotilaspiirin esikuntaan, josta hänet siirrettiin seuraavana vuonna virkaatekeväksi huoltopäälliköksi Tampereen sotilaspiirin esikuntaan ja oli tehtävässä vuoteen 1950 saakka, jolloin erosi vakinaisesta palveluksesta. Hänet haudattiin Helsingin Hietaniemen hautausmaalle.


title: Tätä elämätä

text: Tätä elämätä (VIP 83108) on Karma-yhtyeen vuonna 1983 ilmestynyt neljäs ja viimeiseksi jäänyt studioalbumi.


title: Tätä elämätä

text: A-puoli:B-puoli:


title: Raivo, Pitkä marssi

text: Raivo, Pitkä marssi on Stephen Kingin kirjoittama pienoisromaanikokoelma, jonka hän kirjoitti Richard Bachmanin nimellä. Kirjassa on kaksi tarinaa: "Raivo" "(Rage, 1977)" ja "Pitkä marssi" "(The Long Walk, 1979)".


title: Raivo, Pitkä marssi

text: Placervillen lukiota käyvä Charlie on kokenut kovia, minkä takia hän on koulun ongelmatapauksia. Pian käykin niin, että Charlie sekoaa täysin, tappaa aseellaan luokan opettajat ja pitää oppilaita panttivankeinaan. Virkavallan piirittäessä koulua Charlie valottaa panttivangeilleen ongelmansa.


title: Raivo, Pitkä marssi

text: Garraty ja 99 muuta nuorukaista osallistuu vaaralliseen armeijan järjestämään kilpailuun, jossa tarkoituksena on kävellä halki osavaltioiden niin kauan, kunnes hidastelijat on ammuttu pois pelistä. Vain pisimpään hengissä pysynyt voi voittaa, eikä hopeasijaa jaeta kenellekään.


title: Colin Murdock

text: Colin Murdock (s. 9. syyskuuta 1958 Calgary, Alberta) on kanadalainen ääninäyttelijä, joka on tehnyt äänirooleja animaatioihin 1990-luvulta lähtien. Hänet tunnetaan kenties parhaiten ista, ista ja Storm Hawksista. Murdock on tehnyt myös useita sivurooleja animaatioihin Gadget and the Gadgetinis, Sabrina's Secret Life ja Baby Looney Tunes.


title: Ville Kosola

text: Ville Lauri Kosola () oli suomalainen jääkärieläinlääkintäeverstiluutnantti.


title: Ville Kosola

text: Hänen vanhempansa olivat maanviljelijä Iisak Kosola ja Maria Filppula. Hänet vihittiin avioliittoon vuonna 1920 Alma Matilda Nymanin kanssa. Ville Kosola oli Lapuan liikkeen johtajana tunnetun Vihtori Kosolan veli.


title: Ville Kosola

text: Kosola kirjoitti ylioppilaaksi Lapuan yhteiskoulusta vuonna 1912 ja liittyi Etelä-Pohjalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1912–1915 ja Hannoverin eläinlääkärikorkeakoulussa vuosina 1923–1926. Eläinlääketieteen kandidaatti tutkinnon hän suoritti vuonna 1924 ja eläinlääkäritutkinnon vuonna 1926.


title: Ville Kosola

text: Kosola toimi jääkäriliikkeen parissa jääkärivärvärinä Lapualla syksystä vuonna 1915 ennen kuin itse liittyi vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 11. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Aa-joella, josta hänet siirrettiin 17. elokuuta 1916 pataljoonan täydennysjoukkoon ja komennettiin etappi- ja värväystehtäviin Suomeen. Suomeen palattuaan hän toimi hetken värvärinä Etelä-Pohjanmaalla, josta hän matkusti Ylitorniolle, missä hän oli Kivijärven etappiaseman hoitajana. Takaisin Saksaan komppaniaansa hän palasi 11. tammikuuta 1917.


title: Ville Kosola

text: Kosola saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan aluksi joukkueenjohtajaksi 10. jääkäripataljoonan 2. komppaniaan, josta hänet siirrettiin 11. huhtikuuta 1918 alkaen päälliköksi 2. Jääkärirykmentin 12. jääkäripataljoonan 1. komppaniaan. Hän otti osaa sisällissodan taisteluihin Tampereella ja Kauksamossa, missä hän haavoittui 20. huhtikuuta 1918.


title: Ville Kosola

text: Sisällissodan jälkeen Kosola palasi haavoistaan parannuttuaan 5. kesäkuuta 1918 entiseen joukko-osastoonsa, jolla myöhemmin oli nimet Jääkärirykmentti 2, Porin jalkaväkirykmentti 2 ja Savon jääkärirykmentti. Hän toimi päällikkönä 1. komppaniassa ja otti osaa Porajärven puolustukseen vuonna 1920. Armeijasta hän erosi 7. heinäkuuta 1922 ja hän siirtyi 1. elokuuta 1922 alkaen Etelä-Hämeen suojeluskuntapiirin I alueen päälliköksi, josta hän erosi 1. lokakuuta 1923.


title: Ville Kosola

text: Armeijauransa jälkeen hän siirtyi ensin Närpiön kunnan eläinlääkärin viransijaiseksi, mistä hän siirtyi 1. lokakuuta 1926 Hämeenlinnan kaupungin teurastamon ja lihantarkastamon tarkastajaksi ollen tehtävässä pienen ajan. Hänet nimitettiin 1. marraskuuta 1926 alkaen Kauhavan kunnan eläinlääkäriksi, josta tehtävästä hän siirtyi 1. joulukuuta 1932 Etelä-Pohjanmaan hevosjalostusliiton sihteeriksi ja 1. tammikuuta 1934 alkaen Lapuan kunnan eläinlääkäriksi. Omien tehtäviensä ohella hän toimi 15. marraskuuta 1929 alkaen Ilmailukoulun eläinlääkärinä Kauhavalla aina talvisotaan saakka.


title: Ville Kosola

text: Kosola osallistui talvisotaan 8. eläinlääkintäkomppanian päällikkönä, josta hänet siirrettiin myöhemmin päällikköeläinlääkäriksi kenttähevossairaalaan. Hän osallistui talvisodassa taistelutoimiin Karjalankannaksen itäisellä lohkolla ja Laatokan pohjoispuolella.


title: Ville Kosola

text: Välirauhan aikana hän toimi edelleen samassa tehtävässä, mutta siirrettiin myöhemmin IV armeijakunnan esikuntaan eläinlääkintätoimistoon. Jatkosodan puhjettua hänet siirrettiin eläinlääkäriksi 19. divisioonaan, josta hänet siirrettiin myöhemmin 13. kenttähevossairaalaan. Sotien jälkeen hän toimi kunnaneläinlääkärinä Lapualla. Hänet haudattiin Lapualle.


title: Ariogala

text:
Ariogala on kaupunki Raseiniain kunnallispiirissä Liettuassa. Kaupunki sijaisee 31 kilometrin päässä Raiseniaista. Se sijaitsee joen "vasemmalla rannalla", maantieteellisesti katsoen Dubysa-joen koillisrannalla. Ariogala on väkiluvultaan Raseiņin kunnallispiirin toiseksi suurin kaupunki, ja se on myös Ariogalan seudun aluekeskus. Kaupungin sitä ympäröivää kunta-aluetta lukuun ottamatta on pinta-alaltaan 482 hehtaarin laajuinen. Alueesta 41 % on rakennettua maata, kasvillisuuden peittämää 25 % ja varsinaista maatalousmaata 13 %. Vuonna 2010 kaupungin väkiluku oli 3 331 asukasta.
Ensimmäinen maininta Ariogalasta on vuodelta 1253. Se oli vuonna 1283 Liettuan pääkaupunki. Magdeburgin kaupunginoikeudet Ariogala sai 1792. 1900-luvun alussa, ilmeisesti Venäjän keisarikunnan 1897 väestönlaskennan osoittamana kaupungissa oli 2 704 asukasta.


title: Ariogala

text: Puolan kolmannessa jaossa 1795 Ariogala jäi siihen osaan maata, jonka Venäjän keisarikunta sai.


title: Ariogala

text: Kaupungissa on suuri 1939 rakennettu katolilainen Pyhän arkkienkeli Mikaelin kirkko. Agiogalan ensimmäisen kirkon uskotaan tulleen rakennetuksi 1416 Liettuan suuriruhtinas Vytautasin aloitteesta. Kirkko restauroitiin 1547, ja 1500-luvulla kaupunkiin perustettiin myös seurakuntakoulu.


title: Ariogala

text: Ariogalassa on ollut myös synagoga ennen toista maailmansotaa. Alueelle tuli saksalainen tiedusteluyksikkö 23. kesäkuuta 1941. Vuonna 1923 Ariogalan väestöstä, 1 197 henkilöstä, noin 38% oli juutalaisia eli 438 henkeä. Liettualainen poliisi surmasi saksalaisten lähteiden mukaan 28. elokuuta - 2. syyskuuta 1941 207 miestä, 260 naista ja 195 lasta. Vuonna 1961 pidetyn oikeudenkäynnin mukaan surmien jälkeen, joihin osallistui muun muassa paikallinen pappi ja opettajia, järjestettiin juhlat.


title: Ariogala

text: 1900-luvun alussa Ariogalassa oli myös evankelis-luterilainen kirkko.


title: Ariogala

text: Dybysa-joen rannalle on urheilukenttä, jolla järjestetään myös kulttuuritapahtumia. Kerran vuodessa elokuussa järjestetään päivän kestävä musiikkitapahtuma viikonloppuna, jossa lauletaan isänmaallisia lauluja Neuvostoliiton sisäosiin, mm. Siperiaan karkotettujen liettualaisten muistoksi. Juhlat on järjetetty pääasiassa niille, jotka Stalinin kuoleman jälkeen saivat luvan palata karkotuksesta. Tapahtumaa tukee Liettuan puolustusvoimat mm. tarjoamalla kuljetuspalveluita tapahtuman järjestämiselle.


title: Ariogala

text: Urheilukentän pohjoispuolella on Dubysa-joki, jonka ylitse kulkee vastakkaisen rannan niityille vaijeliriippusilta, jonka jännittäminen heiluvaksi hyppimällä on paikallisten lasten harrastus.


title: Ariogala

text: Kaupungissa on kunnostettu ja laajennettu toisen asteen oppilaitos (lukio) ja ensimmäisen asteen kouluja (peruskoulun ensimmäiset ja viimeiset luokat).


title: Ariogala

text: Ariogalassa on kaksi tehdasta. Toinen on ulkomaalaisomisteinen ja toinen on betonielementtitehdas.


title: Ariogala

text: Ariogalassa on yksi merkittävä vähittäiskauppa, joka kuuluu Maxima-ketjuun. Se sijaitsee valtatien vieressä kulkevan paikallispäätien itäpuolella. Ariogalassa ei ole motellia tai hotellia, vaan lähimmät ovat joko kaksi vaatimattoman tasoista Raiseniaissa tai motelleja Kaunasin tien varrella.


title: Ariogala

text: Kaupungissa on kaksi puistoa, minkä lisäksi lähellä on vanhan kartanon puisto.


title: Ariogala

text: Ariogala on maaseutumianne metsien ja peltojen ympäröimä pikkukaupunki, jossa on maalajina myös mustanmullamaata. Jatkojalostusta edustaa vahvistettua betonia tuottava tehdas, kutomo Šatrija sekä brittiläisessä omistuksessa nykyään oleva Camira , ikkunatehdas Hrona sekä telakka Scorgenes.


title: Ariogala

text: Urheilukentälle johtavan tien varrella on puuveistoksia, jotka liittyvät Liettuan historiaan. Siellä on myös tienviitalle merkitty lehto, jossa neuvostoliittolaiset teloittivat valtaansa vastustaneita liettualaisia toisen maailmansodan jälkeen vielä 1950-luvun alussa.


title: Ariogala

text: Paikalla on puinen veistos ja laudasta tehdyt puupenkit hiljentymistä varten.


title: Whitefishin rautatieasema

text: Whitefishin rautatieasema (lyh. WFH) on rautatieasema Flatheadin piirikuntaan kuuluvassa Whitefishin kaupungissa Montanassa, Yhdysvalloissa. Liikennepaikka sijaitsee BNSF Railwayn omistaman Hi Line- ja Kootenai River -rataosien yhtymäkohdassa noin 410 kilometriä Spokanesta itään.


title: Whitefishin rautatieasema

text: Rautatieaseman rakensi Great Northern Railway ja se avattiin 1927 yhdistettynä rautatieasemana, tavaratoimistona ja aluehallintotoimistona. Nykyisin rakennuksen omistaa BNSF Railway, joka vuokraa rakennuksesta toimitilaa.


title: Whitefishin rautatieasema

text: Chicagon ja Seattlen välillä liikennöivän kansallisen matkustajajunayhtiö Amtrakin intercityjuna "Empire Builder" pysähtyy asemalla päivittäin. Käyttäjämäärillä mitattuna Whitefish on "Empire Builderin" reitin vilkkain väliasema heti Minneapolisissa sijaitsevan Midwayn rautatieaseman jälkeen.


title: Whitefishin rautatieasema

text: Asemarakennus lisättiin kansalliseen historiallisten paikkojen rekisteriin vuonna 2002.


title: Martsialnyje vody

text:
Martsialnyje vody () on parantola Karjalan tasavallan Kontupohjan piirissä, 50 kilometrin päässä Petroskoista luoteeseen. Martsialnyje vody on Venäjän ensimmäinen parantola. Se avattiin vuonna 1719 Pietari Suuren asetuksella. Rautapitoiset lähteet oli löydetty vuonna 1714. Hoidoissa käytetään rautapitoista vetykarbonaattisulfaattivettä ja mutaa. Työntekijöitä on 240. Vuodessa hoitoja saa noin 5 000 asiakasta. Parantolan alueella toimii Martsialnyje vodyn museo, johon kuuluu Apostoli Pietarin kirkko, kaksi paviljonkia, vartijan talo ja luonnonmuistomerkkejä.
Martsialnyje vody on Kontupohjan piirin Kurortin maalaiskunnan ainoa asutuskeskus.


title: Don Brown

text: Donald "Don" Brown on kanadalainen ääninäyttelijä, joka on ääninäytellyt animaatioissa vuodesta 1990 lähtien. Hän toimi muun muassa Tom-kissan äänenä Tom and Jerry Talesissa. Useimmiten Brown tunnetaan dubbauksistaan animen parissa, jota hän on tehnyt vuodesta 1994. Dubbauksiin kuuluvat muun muassa Dragon Ball Z, Inuyasha, ja Hamtaro.


title: Colin Wilson

text: Colin Henry Wilson (1931 Leicester – 5. joulukuuta 2013) oli tuottoisa englantilainen kirjailija. Hän tuli julkisuuteen ensin filosofina.


title: Colin Wilson

text: Wilson syntyi ja kasvoi Leicesterissa, lopetti koulun 16-vuotiaana ja työskenteli monissa eri paikoissa tutkien samalla kirjallisuutta ja filosofiaa oma-aloitteisesti. Hän julkaisi 24-vuotiaana vuonna 1956 läpimurtoteoksensa "Sivullisen ongelma", jossa hän käsitteli ulkopuolisen roolia eksistentialismissa, muun muassa sellaisten taiteijoiden ja kirjailijoiden teoksissa kuin Albert Camus, Jean-Paul Sartre, Ernest Hemingway, Hermann Hesse, Fjodor Dostojevski, William James, T. E. Lawrence, Vaslav Nijinsky ja Vincent van Gogh. Hänestä tuli nuori vihainen mies.


title: Colin Wilson

text:
Wilson käsitteli huippukokemuksia, positiivista psykologiaa ja oli melko vakuuttunut töissään ihmistietoisuuden kapeudesta. Hän kirjoitti rikoksista, metafysiikasta ja okkulttisista aiheista. Vuonna 1971 hän julkaisi teoksen "Ovi tuntemattomaan", joka on tutkimus muun muassa Aleister Crowleysta, G. I. Gurdjieffistä, H. P. Blavatskysta, kabbalasta, alkukantaisesta magiikasta, Franz Anton Mesmeristä, Gregor Rasputinsta, Daniel Dunglas Homesta ja Paracelsuksesta. Hän kirjoitti myös C. G. Jungin elämäkerran.
Täydellinen teosluettelo englanniksi "Colin Wilson, the first fifty years: an existential bibliography, 1956-2005". Nottingham, UK: Paupers' Press, 2006 (ISBN 0-946650-89-6)


title: Hellhound

text: Hellhound oli vuonna 1976 perustettu tamperelainen uuden aallon punkyhtye. Se julkaisi kaikkiaan kolme singleä ja yhden albumin ennen hajoamistaan 1980-luvun alussa.


title: Hellhound

text: Hellhoundin perustivat koulukaverit J-V. "Väiski" Sappinen (laulu) ja Jyrki Mattila (kitara) yhdessä Jorma Peltosen (basso) ja Arto Lepistön (rummut) kanssa. Lepistön korvasi pian Sappisen ja Mattilan entinen koulukaveri Pekka Lehto, jota kuitenkin seurasi rumpalina ennen ensilevytystä Manu Ojanen. Hellhoundin ensimmäinen single oli 1978 julkaistu "Suomi 60"/"Kasvot". Levyllä, vaikkakin sen kansikuvassa esiintyykin, Ojanen ei vielä soittanut rumpuja, vaan niistä vastasivat B-puolella Kollaa kestään Jyrki Siukonen ja A-puolella Alwari T:n Seppo Tammilehto. Toiseksi kitaristiksi tuli Jari Granholm.


title: Hellhound

text: Toinen single "Pakoon neonarmeijaa" ilmestyi vuonna 1979 ja sen jälkeen ainoaksi jäänyt albumi "Soitetaan rock'n'rollia". Toiselle paikkakunnalle opiskelemaan muuttaneen Jorma Peltosen korvasi bassossa ex-Tinneri Retsa Laine. Granholm ja Ojanen jättivät myös yhtyeen ja bassoon tuli ex-Popeda Ilpo Ainiala ja rumpuihin ex-Ducks Matti Palmutie. Tällä kokoonpanolla syntyi viimeiseksi jäänyt single "Auringonpilkkuja" vuonna 1980. Tämän jälkeen yhtye toimi vuoden verran ennen hajoamistaan. Hellhound on keikkaillut satunnaisesti alkuperäiskokoonpanolla 1980-luvun alkupuolella, vuonna 1993 Tullikamarilla "Isi, mitä oli punk" -tapahtumassa ja pari kertaa vuonna 2008.


title: Hellhound

text: Hellhound oli mukana kahdella kappaleella vuonna 1979 ilmestyneellä "Pistä paremmaksi" -kokoelmalla. Samalla levyllä on myös Räime-yhtyeen kappaleet "Ottaa päähän" ja "Katala maailma". Räime oli käytännössä Hellhoundin sivuprojekti, jossa Hellhoundin soittajat esiintyivät salanimillä.Lisäksi kokoelmilla "Pistä paremmaksi" kappaleet "Ota mut uudestaan", "Olet mulle outo" ja "Elämä" sekä 2009 ilmestyneellä kattavalla suomipunkboxilla "Punk ja Yäk" kappalellaan "Pakoon neonarmeijaa".


title: Jorge Gurgel

text: Jorge Valente Gurgel (s. 25. tammikuuta 1977 Fortaleza, Brasilia) on brasilialais-amerikkalainen vapaaottelija ja brasilialaisen ju-jutsun (BJJ) ammattilainen.


title: Jorge Gurgel

text: Gurgelin tilastot ovat 14-7-0 ja hän on otellut urallaan sekä UFC:n välisarjassa että Strikeforcen tapahtumissa. Gurgel oli yksi kilpailijoista UFC:n tuottaman "Ultimate Fighter" -televisiosarjan toisella tuotantokaudella, jossa hänen valmentajanaan toimi Rich Franklin.


title: Jorge Gurgel

text: Gurgel on kuusinkertainen Brasilian-mestari, NAGA SuperFight -mestari ja ACC Light Weight -mestari. Hän on voittanut useita kertoja Gi/No Gi -tapahtuman.


title: Lars Westerlund

text: Lars Westerlund (s. 1951) on oikeus- ja hallintohistorian dosentti Åbo Akademissa. Filosofian tohtori Westerlund on kirjoittanut useita kirjoja, jotka käsittelevät Suomen historian käännekohtia, kuten sisällissotaa tai jatkosodan aikaisia sotavankileirejä. Hänen töistään ehkä tunnetuin on hänen johtamansa tutkimusprojekti Suomen sotasurmat, mutta myös vuonna 2008 julkaistu "Saksan vankileirit Suomessa ja raja-alueilla 1941–1944" on herättänyt huomiota.


title: Vimma, Juokse tai kuole

text: Vimma, Juokse tai kuole on Stephen Kingin kirjoittama pienoisromaanikokoelma, jonka hän kirjoitti Richard Bachmanin nimellä. Kirjassa on kaksi tarinaa, "Vimma" ("Roadwork", 1981) ja "Juokse tai kuole" ("The Running Man", 1982).


title: Vimma, Juokse tai kuole

text: "Juokse tai kuole" -tarinasta on valmistunut vuonna 1987 elokuva "Juokse tai kuole", joka perustuu tarinaan löyhästi. Elokuvan on ohjannut Michael Glaser ja pääosassa on Arnold Schwarzenegger. Ilmestyessään elokuva jakoi pääasiassa mielipiteitä hyvän ja keskitason välillä, tosin Stephen King on itse myöntänyt se kuuluvan yhteen hänen vähiten pitämiin filmaattisiin adaptioihin omista kirjoistaan, yhtenä syynä elokuvan ja kirjan välinen runsas eroavaisuus.


title: Vimma, Juokse tai kuole

text: Bart Dawesilla on kovat ajat, kun tietyö uhkaa jyrätä hänen työpaikkansa ja hänen asuntonsa, joihin hän on kiintynyt. Kun Bart ottaa lopputilin ja vaimo ottaa eron, hän on äkkiä taistelemassa tietyötä vastaan yhdenhengen armeijana.


title: Vimma, Juokse tai kuole

text: Vuoden 2021 B-kansalainen, Ben Richards, liittyy mukaan "Juokse tai kuole" -televisio-ohjelmaan palkintorahojen toivossa, jotta saisi hankituksi sairaalle tyttärelleen parempia lääkkeitä. Hän joutuu ohjelmassa pakenemaan ympäri Amerikan mannerta, kun koko kansa ajaa häntä verenhimoisesti takaa.


title: Alfred Saalwächter

text: Alfred Saalwächter (10. tammikuuta 1883 Neusalz an der Oder (nykyään Nowa Sól, Puola), Saksan keisarikunta – 6. joulukuuta 1945 Moskova, Neuvostoliitto) oli saksalainen sukellusvenekapteeni ensimmäisessä maailmansodassa ja kenraaliamiraali toisessa maailmansodassa.


title: Alfred Saalwächter

text: Toisen maailmansodan alkaessa syyskuussa 1939 Saalwächter sai lännen laivastoryhmän komentajuuden. Hänen vastuualueeseensa kuuluivat Pohjanmerellä suoritetut operaatiot. Tehtävässään hän ajautui erimielisyyksiin laivueiden komentajien kanssa.


title: Alfred Saalwächter

text: Tammikuussa 1940 Saalwächter ylennettiin kenraaliamiraaliksi. Yhdessä amiraali Rolf Carlsin kanssa hän vastasi operaatio Weserübungin laivaston taktiikasta. Kesästä 1940 alkaen hän johti saksalaisten pintaoperaatioita Pohjois-Atlantilla ja Englannin kanaalissa. Yksi näistä oli operaatio Kerberos, jossa kolme raskasta risteilijää tukialusten kera kulki helmikuussa 1942 Atlantilta kanaalin kautta Saksaan.


title: Alfred Saalwächter

text: Saalwächter jäi eläkkeelle marraskuussa 1942. Etenevä puna-armeija vangitsi hänet kesäkuussa 1945 ja kuljetti Moskovaan sotaoikeuteen, jossa häntä vastaan esitettiin tekaistuja sotarikossyytteitä. Hänet teloitettiin 6. joulukuuta 1945 Moskovassa. Venäläinen tuomioistuin palautti hänen maineensa vuonna 1994.


title: Power Rangers: SPD (videopeli)

text: Power Rangers: SPD on vuoden 2005 syyskuussa julkaistu videopeli, joka perustuu samannimiseen televisiosarjaan Power Rangers S.P.D. Pelin julkaisi THQ Game Boy Advancelle. Pelissä voi pelata kuudella eri Power Rangerilla, joilla on omat erikoisliikkeensä. Mukana on myös ajopelikenttiä, jossa voi ajaa punaisen, keltaisen tai vaaleanpunaisen Rangerin ajoneuvoilla, sekä Megazordilla. Mukana on myös heidän mekaaninen koira RIC, jolla on oma pelattava kenttä. *Sininen Ranger omaa erikoiskykynä "I love the mountains" luoda suojakilven. *Punainen Ranger on ainut joka käyttää lyöntejä ja potkuja taistellessa. Hänen erikoiskykynsä on kyky kulkea seinien läpi. *Vihreä Ranger omaa erikoiskykynä energiasignaalien havaitsemisen. *Keltainen Ranger omaa erikoiskykynä moninkertaistaa itsensä, jonka avulla hänen Sininen Rangerhyökkäykset ovat kolme kertaa tehokkaammat. *Vaaleanpunainen Ranger omaa erikoiskykynä metallisen käden, jolla hän voi lyödä "I love the mountains" läpi teräsovista ja tuhota viholliset yhdellä iskulla.


title: Keskijärvi

text: Keskijärvi on kylä Joensuussa Kiihtelysvaaran alueella. Se sijaitsee Joensuu-Ilomantsi-tien läheisyydessä. Joensuuhun on matkaa 30 kilometriä, Kiihtelysvaaraan alle 20 kilometriä. Kylässä on noin 60 taloutta. Kokoontumispaikkana on kylätalo. Lähin kauppa on Heinävaarassa.


title: Keskijärvi

text: Kylän alueella on Hiidenvaaran luontopolku, uimaranta, laavuja sekä urheilukenttä. Kylässä toimii ProAgria Pohjois-Karjalan kalanviljelylaitos.


title: Keskijärvi

text: Kylä on Keskijärven ja Ylisen rannalla. Järvi on houkutellut kylän alueelle paljon kesäasukkaita.


title: Keskijärvi

text: Keskijärvellä ja sen naapurikylällä Röksällä on yhteinen kylätoimikunta.


title: Keskijärvi

text:
Keskijärven koulu toimi 1990-luvun alkuun asti. Alakoululaiset ovat sen jälkeen käyneet Heinävaaran koulua. Yläkoululaiset kulkevat Kiihtelysvaarassa.
Kylässä asui kansanedustaja ja puoluesihteeri Eino Poutiainen. Hänen muistolaattansa paljastettiin Keskijärven kylätalolla 23. heinäkuuta 2005. Sen on suunnitellut kuvanveistäjä Reetta Gröhn-Soininen.


title: Huhtilampi

text: Huhtilampi on kylä Joensuun Kiihtelysvaarassa. Joensuun keskustaan on matkaa noin 50 kilometriä, Kiihtelysvaaran kirkonkylälle noin 10 kilometriä.


title: Huhtilampi

text: Kylän koulu loppui vuonna 2006, kauppa edellisenä vuonna.


title: Huhtilampi

text: Huhtilammen kyläsivujen mukaan "Huhtilammen kylä edustaa Vaara-Karjalassa järven rantaan syntynyttä asutusta viljelyksineen. Kaunis maisemakuva ja hyvin säilynyt perinteinen kylärakenne muodostavat kulttuurimaiseman keskeiset arvot. Lähistöltä löytyy myös monia ulkoilureittejä luontoon kaipaavalle."


title: Torrie Wilson

text: Torrie Anne Wilson (s. 24. heinäkuuta 1975 Boise, Idaho) on amerikkalainen entinen showpainija, fitness-kilpailija ja malli.


title: Torrie Wilson

text: Wilsonia on kuvattu lehtiin kuten FHM ja Playboy, joista jälkimmäisen kannessa hän on esiintynyt kahdesti.


title: Torrie Wilson

text: Kehonrakennuksessa hänen paras saavutuksensa on Miss Galaxy -kisan voitto 1998.


title: Adolf Merckle

text: Adolf Merckle (18. maaliskuuta 1934 Dresden, Saksa – 5. tammikuuta 2009 Blaubeuren, Baden-Württemberg, Saksa) oli Saksan rikkaimpiin kuulunut liikemies.


title: Adolf Merckle

text: Merckle syntyi varakkaaseen perheeseen. Hän peri vanhempiensa kemikaalitukun, joka tuolloin työllisti 80 työntekijää. Elämänsä aikana Merckle laajensi yritystoimintaa niin, että hänen kuolemansa aikaan hänen omistamat yritykset työllistivät noin 100 000 työntekijää. Merckle oli vuonna 2008 Forbesin mukaan maailman 94. rikkain ihminen, mutta menetti loppuvuodesta 2008 satoja miljoonia virheellisten arvioiden vuoksi. Hänen omistuksiinsa kuului muun muassa lääketehdas Ratiopharm Group, 57 prosenttia Phoenix Pharmahandelista, ja perhe on suursijoittajana maailman suurimpiin sementinvalmistajiin kuuluvassa Heidelberg Cementissä. Varsinkin Volkswagenin osakkeella keinottelu aiheutti suuria tappioita Mercklen perheelle.


title: Adolf Merckle

text: Merckle kuoli 5. tammikuuta 2009 tehtyään itsemurhan hyppäämällä junan alle. Syynä itsemurhaan olivat maailmanlaajuisen talouskriisin aiheuttamat vaikeudet, joihin Mercklen yritykset olivat ajautuneet. Merckle oli Suomessa syytteessä lääketukkuyritys Tamron omistukseen liittyvistä tiedotusrikkomuksista, mutta oikeuskäsittely ei vielä ollut käynnistynyt.


title: Eraviskit

text: Eraviskit olivat kelttiläinen heimo, joka asui nykyisen Budapestin ympäristössä, kun roomalaiset valtasivat alueen ensimmäisellä vuosisadalla eaa. Eraviskien oppidum, pääasuinpaikka ja linnoitus Ak-inko () sijaitsi Gellértinvuoren laella.


title: Eraviskit

text: Kelttiläiset heimot asettuivat Länsi-Unkarin alueelle 4. vuosisadalla eaa. ja valloittivat koko Karpaattien altaan 4. ja 3. vuosisadan vaihteessa eaa. Jo tältä ajalta tunnetaan hajanaisia asutuksia nykyisen Budapestin ympäristöstä. Vanhimmat alueelta löytyneet kelttiläiset esineet (rautamiekat, keihäät, pronssiset käsi- ja nilkkarenkaat) liittyvät mahdollisesti hautajaisrituaaleihin. Ensimmäisellä vuosisadalla eaa. Budapestin seutu oli erityisen tiheästi asuttu. Antiikin ajan lähteiden mukaan eraviskien asuinaluetta olivat Tonavan oikeanpuoleinen ranta nykyisessä Pestin läänissä ja laajat alueet Fejérin ja Tolnan lääneissä.


title: Eraviskit

text: Tonavan varrelta Békasmegyeristä, Tabánista ja Nagytéténystä on löydetty lukuisia eraviskien ensimmäisellä vuosisadalla eaa. perustamia suuria kylämäisiä asutuksia. Niissä on tuotettu ajalle tyypillistä maalattua keramiikkaa. Pieniä, maatilan tapaisia asutuksia on ollut myös Tonavan toisella puolella Pestissä ja Csepelsaarella. Tasangolla kyliä on ollut muun muassa Szigetszentmiklósissa ja Dunakeszissa.


title: Eraviskit

text: Eraviskien oppidum oli perustettu Gellértinvuoren laelle ja sen etelä- ja pohjoisrinteille. Se oli heimon poliittisen, taloudellisen, kaupallisen ja uskonnollisen elämän keskus. Asuintalot ja pronssin- ja savenvalajien pajat uuneineen oli rakennettu kallioisten rinteiden penkereille. Talojen pohjapiirustus oli yleensä neliönmuotoinen, ja niissä oli vitsoista punotut seinät, jotka oli täytetty savella ja tuettu tammipalkeilla. Taloista on löytynyt käsikiviä, leivinuuneja ja savesta tehtyjä liesiä, joten vehnää on jauhettu ja ruokaa valmistettu sisätiloissa. Gellértinvuorelta ja Tabánista löytyneiden luiden perusteella voidaan myös päätellä, että väestö piti kotieläimiä (hevosia, sikoja, lampaita ja vuohia) ja että myös metsästys oli hyvin tärkeää. Eraviskit painoivat myös omia kolikoitaan. Vaikka alueen muut kelttiläiset heimot jäljittelivät monia eri kolikkoja, etenkin kreikkalaisia, eraviskien kolikot perustuivat lähes pelkästään Rooman tasavallan denaareihin.


title: Eraviskit

text: Uudempien löytöjen valossa on ajateltu, että eraviskien uskonnollinen keskus ei olisikaan ollut Gellértinvuorella vaan vähän pohjoisempana, myöhemmän roomalaisen sotilaskaupungin alueella. Heidän uskonnostaan ei tiedetä paljoakaan, sillä ensimmäisen ja toisen vuosisadan löytöjen perusteella uskonto oli jo roomalaista perua. On kuitenkin arveltu, että eraviskien ylijumala olisi ollut Teutates, joka olisi sulautunut yhteen roomalaisten Juppiterin kanssa, sillä patsaissa ja alttareissa käytetään nimeä "Iuppiter Optimus Maximus Teutanus".


title: Eraviskit

text: Ensimmäisen vuosisadan alkupuolella eaa. Gellértinvuoren kukoistava kulttuuri hävisi, kun roomalaiset valloittivat alueen ja perustivat Pannonian provinssin. Paikan uskonnollinen merkitys säilyi kuitenkin kauan myös Rooman vallan aikana, ja eraviskiväestön elämä jatkui Gellértin- ja Linnavuoren juurella ja Tonavan varren tasangoilla. Vähitellen eraviskit roomalaistuivat ja omaksuivat roomalaisten kulttuurin, arvot ja tavat.


title: Reeta Aarnio

text: Reeta Aarnio (s. 25. tammikuuta 1971 Helsinki) on suomalainen lasten- ja nuortenkirjailija.


title: Reeta Aarnio

text: Aarniolta on julkaistu fantasiaromaanit "Maan kätkemät" (Otava, 2008), "Veden vanki" (2009), "Virvatulen vartijat" (2010) ja "Tuulien taikuri" (2013). Teokset sisältävät aineksia suomalaisesta mytologiasta. Sarjan kolmas osa sai Lukuvarkaus-palkinnon vuonna 2011. Vuonna 2013 Aarniolle myönnettiin Kaarina Helakisa -palkinto.


title: Reeta Aarnio

text: "Maan kätkemät" aloittaa teossarjan, jossa Harry Potter -kirjojen tapaan yhdistyvät lasten arkielämän sekä fantasiamaailman kuvaukset.


title: Reeta Aarnio

text: Neljäsluokkaista Liinaa kiusataan uudessa koulussa, mutta hän löytää kirjastosta oven, joka johtaa toisenlaiseen maailmaan. Liina kuuluu ihmisiin, jolla on kyky nähdä asioita, joita toiset eivät näe. Hän saa huomata, että suomalaisen kansanperinteen olennot ovat todellisia. Eräät koulun oppilaat käyvät iltaisin ”taikatunneilla”, joilla he oppivat maahisten, tonttujen, veden väen ja muiden olentojen tuntemusta.


title: Reeta Aarnio

text: Teoksissa "Veden vanki", "Virvatulen vartijat" ja "Tuulien taikuri" esiintyvät samat henkilöt, mutta tarinoina teokset ovat itsenäisiä. Sarja ottaa kantaa myös luonnonsuojeluun, esimerkiksi metsänväki joutuu pakenemaan metsäkoneita.


title: Reeta Aarnio

text: Aarnio valmistui filosofian maisteriksi vuonna 1999. Hän opiskeli Helsingin yliopistossa pääaineenaan kotimaista kirjallisuutta ja sivuaineina suomen kieltä, kasvatustiedettä ja folkloristiikkaa. Ammatiltaan Aarnio on äidinkielen ja kirjallisuuden opettaja.


title: Reeta Aarnio

text: Hän asuu Helsingissä ja opettaa Aleksis Kiven koulussa. Aarniolla on kolme tytärtä, joille hän alun perin kirjoitti esikoisteoksensa iltalukemiseksi. Aarnio on yksi Otavan yläkoulun äidinkielen oppikirjan "Särmän" tekijöistä.


title: Luettelo epävirallisista merialueista

text: Tämä on luettelo epävirallisista merialueista, joita kutsutaan meriksi, mutta joita International Hydrographic Organization ei ole määritellyt "virallisiksi" merialueiksi.


title: Andre Ware

text: Frank André Ware (s. elokuu 1965 Kalamazoo, Michigan) on yhdysvaltalainen näyttelijä, joka on useimmiten esiintynyt toiminta- ja draamaelokuvissa, sekä televisiosarjoissa. Hänellä oli muun muassa pieni rooli elokuvassa "Die Hard – koston enkeli" ja oli pääosassa animaatioelokuvissa "Ultimate Avengers" ja "Ultimate Avengers 2".


title: Georg Lindemann

text: Georg Lindemann (8. maaliskuuta 1884 Osterburg – 25. syyskuuta 1963 Freudenstadt, Baden-Württemberg, Länsi-Saksa) oli saksalainen kenraalieversti toisen maailmansodan aikana.


title: Georg Lindemann

text: Lindemann liittyi kadetiksi Saksan keisarilliseen armeijan 6. rakuunarykmenttiin vuonna 1903. Ensimmäisessä maailmansodassa hän toimi esikuntaupseerina sekä itä- että länsirintamalla.


title: Georg Lindemann

text: Saksan kansallissosialistisen työväenpuolueen valtaannousun jälkeen vuonna 1933 Lindemann ylennettiin everstiksi. Seuraavana vuonna hänet nimitettiin Hannoverin sotakoulun johtajaksi. Lokakuusta 1936 lähtien Lindemann toimi Saksan 36. jalkaväkidivisioonan komentajana.


title: Georg Lindemann

text: Toinen maailmansota syttyi syyskuussa 1939, kun Saksa hyökkäsi Puolaan ilman sodanjulistusta. Kenraaliluutnantti Lindemannin divisioona oli tuolloin sijoitettuna länsivallille, Saksan ja Ranskan väliselle rajalle. Hän komensi yksikköä Ranskaan suunnatussa hyökkäyksessä kesällä 1940.


title: Georg Lindemann

text: Lokakuussa 1940 Lindemann nimitettiin L. armeijakunnan komentajaksi. Tehtävää seurasi ylennys ratsuväenkenraaliksi. Armeijakunta osallistui Jugoslavian ja Kreikan valtaamiseen keväällä 1941. Kesällä se siirrettiin ottamaan osaa operaatio Barbarossaan. Tammikuussa 1942 Lindemann tuli Georg von Küchlerin tilalle 18. armeijan komentajaksi. Armeijan komentajana hän johti Leningradin piiritystä.


title: Georg Lindemann

text: Heinäkuussa 1942 Lindemann ylennettiin kenraalieverstiksi. Seuraavan vuoden elokuussa hänet mainittiin armeijan raportissa hänen torjuttua puna-armeijan hyökkäyksen Laatokan alueella. Myös Suomen puolustusvoimat palkitsi hänet 1. luokan vapaudenristillä. Maaliskuussa 1944 hänelle annettiin pohjoisen armeijaryhmän komento. Tehtävä oli lyhytikäinen, sillä heinäkuussa hänet vapautettiin komennosta ja siirrettiin Wehrmachtin komentajareserviin. Adolf Hitler oli tyytymätön Lindemannin suorituksiin ja sanoi tästä tulleen vanha ja heikko.


title: Georg Lindemann

text: Tammikuun lopulla 1945 Lindemann pääsi takaisin palvelukseen. Hänet nimitettiin Wehrmachtin komentajaksi Tanskaan. Sodan viimeisinä päivinä hän siirsi Tanskassa olleet miehitysjoukot takaisin Saksaan. Hän antautui yhdysvaltalaisille joukoille ja vietti kaksi vuotta sotavankeudessa. Hänet vapautettiin kesällä 1947, mutta Tanskan armeija vangitsi hänet uudelleen syyskuussa, vapauttaen Lindemannin seuraavana keväänä. Lindemann kuoli Schwarzwaldin Freudenstadtissa 1963.


title: Meridiaani (kiinalainen lääketiede)

text: Meridiaani (經絡; yksinkert.: 经络; pinyin: jīngluò - jing: läpikulku; luo: verkko; japani: keiraku; korea: kyungrak) on kiinalaisen lääketieteen käsite. Kiinassa sitä kutsutaan myös kanavaksi (經脈; yksinkert. 经脉; pinyin: jīngmài - kulkuväylä) tai pulssiverkostoksi (絡脈; yksinkert. 络脉; pinyin: luòmài). Meridiaanit ovat kanavia, jotka kuljettavat qitä ja verta kaikkiin ihmisen ruumiinosiin. Meridiaaneille sijoittuvat akupisteet.


title: Meridiaani (kiinalainen lääketiede)

text:
Meridiaaneja katsotaan nykyään olevan 20:
Meridiaanit jaetaan yin- ja yang -meridiaaneihin ja jokainen liitetään yhteen viidestä elementistä.


title: Meridiaani (kiinalainen lääketiede)

text: Meridiaanien olemassaoloa ei ole varmennettu länsimaisen lääketieteen menetelmin.


title: Maailman ihanin tyttö

text: Maailman ihanin tyttö on vuodesta 1998 alkaen jatkunut yhteisöllinen valokuvahanke, jonka valokuvaaja, taide- ja sosiaalikasvattaja Miina Savolainen on toteuttanut yhteistyössä kymmenen Hyvösen lastenkodissa kasvaneen nuoren naisen kanssa. Eri vuosina otetut valokuvat tallentavat nuorten kasvua. Aiheesta julkaistiin valokuvakirja vuonna 2008. Satuhenkisissä kuvissa luonnon keskellä nuorilla on ollut tilaisuus nähdä itsensä vahvoina ja ehjinä. Esimerkiksi "Eeva"-lehden kuvauksen mukaan ”lumoavissa valokuvissa tytöt on puettu myyttisiksi metsänhengiksi, jotka kulkevat kuin usvaenkelit suomalaisessa luonnossa. Kuvien sanotaan lohduttavan särkyneitä sydämiä.” Tytöt valitsivat itse roolit, joissa heidät kuvataan.


title: Maailman ihanin tyttö

text: Samanniminen valokuvanäyttely on nähty eri puolilla Suomea sekä Barcelonassa, Napolissa ja Sarajevossa.


title: Maailman ihanin tyttö

text: Hanke on palkittu muun muassa Lastenkulttuurin valtionpalkinnolla. Hanke on Miina Savolaisen taiteen maisterin lopputyö Taideteollisen korkeakoulun taidekasvatuksen osastolle.


title: Maailman ihanin tyttö

text: Suomen kirjataiteen komitea valitsi teoksen vuoden 2008 kauneimpien kirjojen joukkoon. Teos sai kiitosta myös käsintehdystä grafiikastaan, materiaalivalinnoistaan ja painojäljestään. Kirjassa on suomen- ja englanninkielinen teksti.


title: Cosenza

text: Cosenza on kaupunki Calabrian alueella Italian eteläosassa. Se on Cosenzan maakunnan pääkaupunki.


title: Cosenza

text: Cosenza sijaitsee rannikon vuoriston ja La Silan ylängön välisessä laaksossa, Busento- ja Crathisjokien yhtymäkohdassa, 238 metrin korkeudella merenpinnasta. Cosenzan pinta-ala on 38 km² ja asukasluku vajaat 70 000. Vielä vuonna 1981 asukkaita oli yli 106 000. Suurkaupunkialueella asuu yli 250 000 ihmistä.


title: Cosenza

text: Cosenza on vanha kulttuurikeskus ja sitä kutsuttiinkin antiikin aikana Calabrian Ateenaksi. Vuonna 1511 perustettu "Accademia Cosentina" oli yksi Euroopan ensimmäisistä akatemioista. Kaupungissa on paljon kultturikohteita, kuten museoita, teattereita ja kirjastoja sekä Cosenzan yliopisto.


title: Nauhapensas

text: Nauhapensas ("Homalocladium platycladum") on Uuden-Guinean ja Salomonsaarten alueilta kotoisin oleva tatarkasvi, joka on yleistynyt eri puolille maailmaa tropiikin ja subtrooppisen vyöhykkeen koriste- ja pensaskasviksi. Euroopassa kasvia viljellään lähinnä ruukuissa sisätiloissa. Se tunnetaan kauppapuutarhoissa ainakin nimellä "twiggy", joka viitannee samannimisen valokuvamallin hoikkuuteen. Yksi kasvin englanninkielisistä nimistä on ”tapeworm plant”, joka olisi suunnilleen käännettynä heisimatokasvi. Tämä kuvaa kasvin ulkonäköä. Sen vihreät varret ovat litteitä ja jaokkeellisia. Kasvin kukat ilmaantuvat jaokkeiden rajalle palloina, jotka kypsyvät ensin punaisiksi, sittemmin mustiksi siemeniksi. Lehtiä on vain nuorissa versoissa ja ne ovat pieniä. Kasvista voi tulla noin nelimetrinen.


title: Nauhapensas

text: Kasvihuoneissa nauhapensaan lehdet ovat vahingoittuneet toisinaan "Erysiphe polygoni" -härmästä.


title: Curt Haase

text: Curt Haase (15. joulukuuta 1881 Honnef am Rhein, Saksa – 9. helmikuuta 1943 Grunewald, Berliini) oli saksalainen kenraalieversti toisen maailmansodan aikana.


title: Curt Haase

text: Curt Haase liittyi kadetiksi keisarillisen Saksan armeijan württembergiläiseen 65. tykistörykmenttiin vuonna 1901. Ensimmäisen maailmansodan alussa hän komensi tykkipatteria rintamalla, kunnes 1915 siirtyi 51. jalkaväkiprikaatin esikuntaan. Sodan loppuun mennessä hän toimi esikuntaupseerina vielä kahdessa eri divisioonassa.


title: Curt Haase

text: Sodan jälkeen Haase toimi muun muassa kouluttajana jalkaväenkoulussa ja tykistön pataljoonankomentajana. Vuosina 1925–1930 hän oli sotaministeriön tykistön tarkastajan neuvonantaja. Saksan kansallissosialistisen työväenpuolueen noustua valtaan tammikuussa 1933 eversti Haase nimitettiin Jüterbogin tykistökoulun esikunnan komentajaksi. Maaliskuussa 1935 hänestä tuli 3. jalkaväkidivisioonan komentaja. Vuotta myöhemmin hänet siirrettiin samaan tehtävään 17. jalkaväkidivisioonaan. Marraskuusta 1938 Haase toimi III armeijakunnan ja sotilaspiiri III:n komentajana. Samaan aikaan Haase ylennettiin myös tykistönkenraaliksi.


title: Curt Haase

text: Haase komensi III armeijakuntaa Puolan offensiivin aikana 1939 ja myös taistelussa Ranskasta vuonna 1940. Ranskan antautumisen jälkeen hänet ylennettiin kenraalieverstiksi. Marraskuussa hänet siirrettiin Wehrmachtin komentajareserviin.


title: Curt Haase

text: Tammikuussa 1941 Haasesta tuli vasta perustetun 15. armeijan ensimmäinen komentaja. Armeija toimi vartiointi- ja miehitystehtävässä Pohjois-Ranskassa Englannin kanaalin rannikolla. Hän toimi tehtävässä joulukuuhun 1942 saakka, jolloin hänet siirrettiin takaisin komentajareserviin. Haase ei saanut enää uusia komentajuuksia tai tehtäviä, ja hän kuoli sydänsairauteen helmikuussa 1943.


title: Suzanne Todd

text: Suzanne Todd (s. 1965 Kalifornia) on yhdysvaltalainen Independent Spiritilla palkittu elokuvatuottaja, joka omistaa yhdessä nuoremman siskonsa Jennifer Toddin kanssa Team Todd -tuotantoyhtiön.


title: Stalker: Huviretki tienpientarelle

text: Stalker: Huviretki tienpientarelle () on Arkadi ja Boris Strugatskin kirjoittama tieteisromaani, joka kirjoitettiin 1971 ja julkaistiin 1972. Andrei Tarkovskin ohjaama elokuva "Stalker" ja GSC Game Worldin kehittämä ""-pelisarja perustuvat löyhästi romaaniin. Burger Gamesin vuonna 2008 julkaisema roolipeli "Stalker" (2008) on julkaistu lisenssillä. Tarinaan pohjautuen on tehty myös vuonna 2012 valmistunut suomalainen indie-elokuva "Vyöhyke".


title: Stalker: Huviretki tienpientarelle

text: Avaruusoliot ovat vierailleet Maassa ja lähtiessään jättäneet jälkeensä suuren määrän erilaisia korkeaa teknologiaa edustavia esineitä, jotka uhmaavat tunnettuja fysiikan lakeja. Alueet, joilla oliot ovat vierailleet tunnetaan nimellä ”Vyöhyke”, ja ovat hengenvaarallisia erilaisten paikallisten ansamaisten ilmiöiden takia. Vyöhykkeen monesti näkymättömiä vaaranpaikkoja ovat muun muassa hyttyskaljut, lihamyllyt ja velhon hyytelöt. Mutta vyöhykkeellä on myös hyödyllisiä esineitä, kuten akkuja jotka tuottavat virtaa rajattomasti. Niinpä vaarallisella alueella käyvät laittomasti ”stalkerit” etsimässä hyödyllisiä esineitä myytäväksi. Vyöhykkeellä huhutaan olevan esine nimeltä ”Kultainen pallo”, jonka uskotaan toteuttavan ihmisen syvimmät toiveet.


title: Stalker: Huviretki tienpientarelle

text: Romaanin venäläinen nimi ”Huviretki tienpientareelle” juontuu metaforasta, jonka mukaan avaruusoliot olivat kuin piknikillä; lähdettyään ihmiset tulevat esiin piiloistaan kuin metsän eläimet ja löytävät kaikkea roskaa piknikin jäljiltä.


title: Stalker: Huviretki tienpientarelle

text: Romaani "Stalker" on Tarkovskin elokuvaa rennompi, laajempi ja todentuntuisempi.


title: John Shirley

text: John Patrick Shirley (s. 1953 Houston, Texas) on yhdysvaltalainen kirjailija, joka kirjoittaa tieteis- ja kauhuaiheisia romaaneja, novelleja ja käsikirjoituksia. Hän vietti lapsuutensa Portlandissa, Oregonissa. Ennen kirjailijanuraansa asuessaan New Yorkissa ja Pariisissa hän oli laulajana post-punk funk-rock -yhtyeessä.


title: John Shirley

text: Monivivahteinen John Shirley on tunnettu cyberpunkista ja jännitysromaaneista. Kirjallisuuskriitikko Paul T. Riddellin mielestä John Shirley oli cyberpunk-liikkeen alkuupanija 1980-luvulla. William Gibson, "Neurovelhon" kirjoittaja on toiminut novelleissaan yhteistyössä Shirleyn kanssa, kuten myös Bruce Sterling ja Rudy Rucker. Shirley kirjoittaa fantasiakirjallisuutta, joka on samalla poliittista satiiria. Shirleyn tyyli liikkuu surrealistisen ja naturalistisen välimaastossa.


title: John Shirley

text: Shirleyn tunnetuin elokuvakäsikirjoitus on "The Crow", ja hän on myös käsikirjoittanut televisiosarjaa "". Hän on myös lauluntekijä ja kirjoittanut muun muassa Blue Öyster Cultille.


title: John Shirley

text: Shirleyn novellikokoelma "Black Butterflies" voitti:


title: Päämeridiaani

text: Päämeridiaani on kiinalaisen lääketieteen käsite. Meridiaani on energiakanava, jota pitkin qi ja veri virtaavat kehon eri osiin. Päämeridiaaneja on 12 ja niitä kutsutaan nimillä 12 kanavaa (十二經脈; yksinkert. 十二经脉; pinyin: shíèr jīngmài) tai 12 oikeaa kanavaa (十二正經; yksinkert. 十二正经; pinyin: shíèr zhèngjīng).


title: Päämeridiaani

text: Taulukko päämeridiaaneista ja niiden tärkeimmistä ominaisuuksista:


title: Housut pois!

text: Housut pois! ("The Full Monty") on vuonna 1997 valmistunut brittiläinen komediaelokuva. Elokuva sai neljä Oscar-ehdokkuutta, joista se voitti yhden parhaasta musiikista.


title: Housut pois!

text: Vuonna 1999 British Film Instituten kyselyssä "Housut pois!" äänestettiin kaikkien aikojen 25. parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista. "The New York Timesin" kriitikot valitsivat vuonna 2004 kaikkien aikojen tuhat parasta elokuvaa maailmassa, ja "Housut pois!" pääsi mukaan listalle.


title: Housut pois!

text:
Elokuvan pohjalta tehtiin samanniminen musikaali, joka kantaesitettiin vuonna 2000.
Ehdokkuudet:


title: Richard Ruoff

text: Richard Ruoff (18. elokuuta 1883 Messbach – 30. maaliskuuta 1967 Tübingen) oli saksalainen kenraalieversti toisen maailmansodan aikana.


title: Richard Ruoff

text: Kirjoitettuaan ylioppilaaksi Ruoff liittyi kadetiksi Saksan keisarillisen armeijan württembergiläiseen 10. jalkaväkirykmenttiin 1903. Ensimmäisessä maailmansodassa hän palveli aluksi komppanianpäällikkönä, kunnes siirtyi esikuntaupseeriksi yleisesikuntaan.


title: Richard Ruoff

text: Sodan jälkeen Ruoff toimi esikuntaupseerina ja komentajana vaihtelevissa yksiköissä. Kansallissosialistisen puolueen valtaannousun myötä armeijaa laajennettiin ja ammattiupseerit saivat ylennyksiä. Ruoff ylennettiin everstiksi ja hän pääsi 13. rykmentin komentajaksi. Seuraavana vuonna hänet siirrettiin jälleen esikuntatehtäviin ja huhtikuussa 1934 hänet ylennettiin kenraalimajuriksi.


title: Richard Ruoff

text: Ruoff ylennettiin jalkaväenkenraaliksi toukokuussa 1939, muutama kuukausi ennen toisen maailmansodan alkua. Sodan sytyttyä Ruoff oli sijoitettuna länteen V. armeijaryhmän esikuntapäällikkönä ja V. armeijakunnan komentajana. Hän osallistui Ranskan valtaukseen kesällä 1940.


title: Richard Ruoff

text: Tammikuussa 1942 Ruoff siirrettiin itärintamalle Moskovan edustalla olleen 4. panssariarmeijan komentajaksi. Edellinen komentaja kenraalieversti Erich Hoepner oli juuri vapautettu tehtävistään hänen määrättyä vetäytymisen säästääkseen vaikeassa asemassa olevia joukkojaan. Ruoff sai puolestaan vetäytyä ilman ongelmia. Hänet ylennettiin kenraalieverstiksi huhtikuussa.


title: Richard Ruoff

text: Kesäkuussa Ruoff siirrettiin komentajaksi 17. armeijaan. Loppukesällä armeija eteni kohti Kaukasuksen öljykenttiä. Hän menetti osia armeijastaan Stalingradin taistelun yhteydessä ja joutui vetäytymään. Ruoffin johdolla armeija osallistui Kubanjoen sillanpääaseman puolustamiseen kesällä 1943. Heinäkuussa hänet siirrettiin Wehrmachtin komentajareserviin eikä hän saanut uusia tehtäviä sodan aikana.


title: Richard Ruoff

text: Sodan jälkeen hän eli Bodenjärven rannalla olevassa kodissaan Tübingenissä. Richard Ruoff kuoli marraskuussa 1967.


title: Luettelo akupisteistä

text: Akupisteet ovat kiinalaisessa lääketieteessä energiapisteitä, joita on n. 400 kappaletta ympäri ihmiskehoa.


title: Luettelo akupisteistä

text: Listassa akupisteet on luetteloitu meridiaanien mukaan. Niistä annetaan kiinalainen nimi pinyiniksi ja kiinaksi, meridiaanin lyhenne sekä pisteen numero.


title: Markel Susaeta

text: Markel Susaeta Laskurain (s. 14. joulukuuta 1987 Eibar, Guipúzcoa, Espanja) on espanjalainen jalkapalloilija. Hän edustaa Espanjan pääsarjassa pelaavaa Athletic Bilbaota. Hän on pelipaikaltaan hyökkäävä keskikenttäpelaaja.


title: Markel Susaeta

text: Athletic Bilbaon edustusjoukkueessa Susaeta debytoi 2. syyskuuta 2007 ottelussa Barcelonaa vastaan.


title: Aitor Ocio

text: Aitor Ocio Carrión (s. 28. marraskuuta 1976 Vitoria-Gasteiz, Álava, Espanja) on espanjalainen jalkapalloilija. Hän on pelipaikaltaan keskuspuolustaja.


title: Aitor Ocio

text: Ocio teki ensiesiintymisensä Espanjan pääsarjassa kaudella 2000–2001 Osasunan riveissä. Kaksi edellistä kautta hän edusti alemmalla sarjatasolla pelanneita Eibaria ja Albacetea. Osasunasta Ocio siirtyi baskiseura Athletic Bilbaoon.


title: Aitor Ocio

text: Vuonna 2003 Ocio siirtyi Sevillaan kolmivuotisella sopimuksella, ja oli yksi tärkeä osa joukkuetta, kun Sevilla voitti kahden kauden aikana yhteensä 4 pokaalia. Sevillassa pelatessaan Ocio toimi joukkueen varakapteenina, Javi Navarron toimiessa joukkueen kapteenina. Parhaalla Sevilla kaudellaan 2005–2006 Ocio pelasi 23 ottelua ja teki niissä kaksi maalia.


title: Aitor Ocio

text: Heinäkuussa 2007 Ocio palasi Athletic Bilbaoon.


title: Aitor Ocio

text: Ocio on naimisissa malli Laura Sánchezin kanssa, ja heillä on yhteinen tytär, Naia.


title: Jing (kiinalainen lääketiede)

text: Jing (精 pinyin: jīng; Wade-Giles: ching1) on kiinalainen käsite, joka on käännetty suomeksi sanalla "esenssi". Se on yksi perinteisen kiinalaisen lääkinnän "kolmesta jalokivestä" (三寶 sān bǎo), qi, jing ja shen. Jing on elämänesanssi, joka on olemukseltaan nestemäistä energiaa. Sitä on ajateltu olevan erityisen paljon siemennesteessä, munasoluissa ja syljessä. Jing on hidas, kostea elämän ylläpitäjä. Se on yin verrattuna qin yangiin. Jingiä on kolmea tyyppiä: perittyä, omaksuttua ja munuaisjingiä.


title: Jing (kiinalainen lääketiede)

text: Peritty (先天 xiāntiān) jing syntyy, kun miehen ja naisen jingit ja shenit yhtyvät ja saavat alulle uuden ihmisen. Peritty jing ravitsee sikiötä raskauden aikana. Syntymän jälkeen se varastoituu munuaisiin, tarkemmin sanottuna munuaisten välissä sijaitsevaan "mingmeniin" eli "elämän oveen". Perityn jingin määrää ei voi lisätä.


title: Jing (kiinalainen lääketiede)

text: Syntymän jälkeen elimistö alkaa valmistaa omaksuttua (後天 hòutiān) jingiä ravinnosta ja hengitetystä ilmasta. Sitä tuottavat pääasiallisesti mahalaukku ja perna ja se varastoituu munuaisiin. Omaksuttu jing tukee perittyä jingiä.


title: Jing (kiinalainen lääketiede)

text: Peritty ja omaksuttu jing varastoituvat munuaisiin muodostaen munuaisjingin, joka hallitsee ihmisen kasvua ja suvunjatkamista. Se välittää ihmisen perimän sukupolvesta toiseen.


title: Jing (kiinalainen lääketiede)

text: Perittyä jingiä ei voi lisätä eikä muuttaa. Sitä voi varjella noudattamalla kohtuullisia elintapoja sekä tekemällä hengitysharjoituksia ja harjoittamalla qigongin eri muotoja.


title: Jing (kiinalainen lääketiede)

text: Omaksuttua jingiä pyritään lisäämään eri menetelmin, esimerkiksi tiettyjä ruokia syömällä ja määrättyjä qigong-harjoituksia, erityisesti taijiquania ja baguazhangia tekemällä. Koska ruumiinnesteissä erittyy jingiä, sukupuoliyhdyntä on otollinen tapa hankkia sitä, minkä takia Kiinassa jo varhain kehittyi oppi jingin keräämisestä rakastelun avulla.


title: Liettuan kunnallispiirit

text: Kunnallispiiri on Liettuan paikallishallintoon liittyvä käsite.


title: Liettuan kunnallispiirit

text: Maassa on 60 kunnallispiiriä, joilla on yhteinen vaaleilla valittu kunnanvaltuusto. Kunnallispiirien muodostamat useiden hajallaan olevien kaupunkien ja muiden paikallishallinnon alueiden ovat suurehkoja, joka käsittäviä yksiköitä, jotka kykenevät järjestämään omassa keskuudessaan paikallishallinnon palvelut.


title: Liettuan kunnallispiirit

text: Kunnallispiirit sijaitsevat läänijaon mukaisissa lääneissä, joita Liettuassa on 10. Läänit Liettuassa ovat valtionhallinnon aluehallintoa, jota johtaa valtion nimittämän virkamies.


title: Liettuan kunnallispiirit

text: Erona Suomeen on sen, että Suomessa ei useiden kuntien lähinnä Euroopan unioni kehitysprojekteja varten muodostamat seutukunnat vastaa samaa, vaan Suomessa on täysi kuntaitsehallinto, jossa kunnat vapaaehtoisesti kuntayhtymissä tuottavat kalleimmat ja keskitetyimmät kunnallishallinnon palvelukset, kuten ammattikorkeakoulut ja keskussairaalat.


title: Kaunasin lääni

text: Kaunasin lääni () on yksi Liettuan kymmenestä läänistä. Siellä on arviolta 577 358 asukasta (vuonna 2016) ja sen pinta-ala on 8 089 neliökilometriä. Läänin keskuksena toimii Kaunas.


title: Metsien miehet

text: Metsien miehet () on yhdysvaltalainen, History-kanavan tuottama tosi-tv-pohjainen dokumenttisarja. Se kertoo luoteis-Oregonissa, Washingtonissa ja Montanassa urakoivista metsänhakkuuporukoista, jotka kohtaavat työssään monenlaisia vaaroja. Sarjan punaisena lankana on tiimien keskinäinen kilpailu siitä, kuka toimittaa eniten kuormia 60 päivää kestävän hakkuukauden loppuun mennessä sahalle.


title: Metsien miehet

text: "Metsien miehet" -sarjan syntyminen on seurausta tuottaja Thom Beersin aikaisemmin History-kanavalle tuottamasta "Rekkakuskit jäällä" -sarjasta. "Rekkakuskit jäällä" oli yllätysmenestys saavuttaen kanavan 12-vuotisen historian suurimmat katsojamäärät. Sarjoilla on paljon yhteistä: molemmissa seurataan vaarallista työtä tekeviä miehiä sekä formaattiin kuuluu keskinäinen kilpailu kuljetettujen kuormien määrästä.


title: Metsien miehet

text: Suomessa sarjaa on esittänyt Jim tv alkaen 18. maaliskuuta 2011. Yhdysvalloissa esitettiin sarjan toinen tuotantokausi 2. maaliskuuta 2009 – 18. toukokuuta 2009. Sarjaa on kuvattu kymmenen kautta.


title: Raseiniain kunnallispiiri

text: Raseiniain kunnallispiiri () on yksi Liettuan 60 kunnallispiiristä, joka sijaitsee Kaunasin lääniissä. Kunnallispiirin väkiluku oli 41 895 asukasta vuonna 2008.


title: Raseiniain kunnallispiiri

text: Raseiniain kunnallispiiri jakautuu kahteen kaupunkiin ja seitsemään kunta-alueeseen. Kaiken kaikkiaan Liettuassa lasketaan olevan 594 kunta-aluetta, jotka hallinnollisesti kuitenkin sisältyvät kunnallispiireihin.


title: Raseiniain kunnallispiiri

text: Kunta-alue, liettuaksi "seniūnija", on nimitykseltään historiallinen ja tarkoittaa lähinnä kylää, jota Liettuan suuriruhtinakunnassa johti kylänvanhin. Koska Liettua on tasavalta ja koska suurimman osan kunnista muodostavat pikkukaupunkien ja kyliä vastaavien kunta-alueiden yhdessä muodostamat kunnallispiirit, joilla on kunnallisvaaleilla valittu valtuusto, ei kylänvanhinta vastaavaa järjestelmää ole, vaan kunnanjohtaja. Kylänvanhin kuuluu feodaalistiseen hallintojärjestelmään, jossa ortodoksinen tai katolinen kirkko ei vastannut paikallishallinnosta niin kuin evankelisluterilainen kirkko Ruotsin kuningaskunnassa tai Suomen suuriruhtinaskunnassa vuoden 1865 kunnallisasetuksen sisältämään siirtymäkauteen saakka.


title: Kunta-alue

text: Kunta-alue on pienen paikallishallinnon yksikkö Liettuassa. Historiallisesti nimi tarkoittaa feodaalista maallista hallintoa johtaneen kylänvanhimman hallitsemaa aluetta ja tarkoittaa kirjallisesti "vanhimmistoa", jota johtaa kylänvanhin.


title: Kunta-alue

text: Liettuassa tarkoituksena on ollut luoda joku kaupunginosaneuvostoa tai kyläneuvostoa korvaava järjestelmä, jolla ei ole varsinaista kunnanvaltuuston tai kaupunginvaltuuston päätösvaltaa eikä oikeutta meno- ja tuloarvioon, mutta joka tekisi paikallishallinnon läheisemmäksi kuin kuntauudistuksen pieni kuntamäärä mahdollistaa.


title: Kunta-alue

text: Kunta-alue ei ole itsenäinen kunta, jota johtaisi kunnallisvaaleilla valittu kunnanvaltuusto tai kaupunginvaltuusto, vaan kunnanosan hallinnon kattava alue. Venäjän keisarikunnassa tai Liettuan suuriruhtinaskunnassa ei yleisestä paikallishallinnosta vastannut kirkon seurakunta, kuten Ruotsin kuningaskunnassa ja Suomen suuriruhtinaskunnassa vuoden 1865 kunnallisasetuksen siirtymisaikojen loppuun saakka pisimmillään vuoteen 1866.


title: Kunta-alue

text: Liettuassa on 10 lääniä, 60 täysivaltaista kuntaa vastaavaa paikallishallinnon yksikköä, jotka koostuvat tai voivat koostua kaupungeista ja kylistä sekä 594 kunta-aluetta, jotka rajoineen sisältyvät 60 kunnalliseen hallintoalueeseen.


title: Natalinmesikko

text: Natalinmesikko ("Promerops gurneyi") on eteläisessä Afrikassa elävä kapinmesikoihin kuuluva varpuslintu.


title: Natalinmesikko

text: Kooltaan natalinmesikko on noin 23–29 cm pitkä, pitkäpyrstöinen lintu. Selkä ja pyrstö ovat väriltään harmahtavan ruskeat, päälaen ja rinnan väri on punaruskea, vatsa on mustan ja valkean kirjava, nokka on pitkä ja alaspäin kaareva.


title: Natalinmesikko

text: Natalinmesikoita tavataan proteoita ja aaloeita kasvavilla pensaikkomailla Lesothossa, Mosambikissa, Etelä-Afrikassa, Swazimaassa ja Zimbabwessa. Ravintonaan se käyttää erityisesti protealajien mettä . Proteanviljelijät ovat myrkyttäneet viljelmiään hyönteismyrkyillä suojellakseen kasveja. Tämä on johtanut myös mesikoiden määrän vähenemiseen.


title: Hellcat

text: Hellcat voi tarkoittaa ainakin seuraavia:


title: Dubysa

text: Dybysa on 131 kilometrin pituinen Niemen-joen sivujoki, joka virtaa Liettuan keskiosissa. Joki saa alunsa Šiauliain länsipuolelta ja virtaa kohti etelää. Joki liittyy Niemeniin noin 40 kilometriä Kaunasin luoteispuolella.


title: HMS Ajax (1912)

text: HMS Ajax oli Britannian kuninkaallisen laivaston King George V -luokan taistelulaiva. Alus rakennettiin Clyde -joen varrella Greenockissa Scottin telakalla (telakkanumero 438) ja se otettiin käyttöön lokakuussa 1913, jolloin se liitettiin Kotilaivaston 2. Taistelulaivaviirikköön.


title: HMS Ajax (1912)

text: Ensimmäisen maailmansodan alussa elokuussa 1914 "HMS Ajax" liitettiin osaksi Suurta laivastoa (Grand Fleet), joka muodostettiin pääosin Kotilaivastosta siirretyistä aluksista. Se otti osaa Skagerrakin taisteluun 1916, missä se ei kärsinyt vaurioita.


title: HMS Ajax (1912)

text: "HMS Ajax" siirrettiin 1919 Välimeren laivastoon, minä aikana se osallistui purjehduksiin myös Mustalla merellä tukemassa Venäjän sisällissodan valkoisia joukkoja. Alus poistettiin palveluskäytöstä ja siirrettiin Noreen reserviin 1924. "HMS Ajax" myytiin romutettavaksi 1926.


title: Josh Brolin

text: Joshua ”Josh” Brolin (s. 12. helmikuuta 1968 Los Angeles, Kalifornia) on yhdysvaltalainen näyttelijä. Hän on näyttelijä James Brolinin poika.


title: HMS Ajax (1880)

text: HMS Ajax oli Britannian kuninkaallisen laivaston ensimmäinen vuonna 1880 vesillelaskettu Ajax-luokan rautaverhoiltu taistelulaiva. Sisaralus "HMS Agamemnon" otettiin palvelukseen vuorokautta aiemmin, vaikka sen rakentaminen aloitettiin kaksi kuukautta myöhemmin.


title: HMS Ajax (1880)

text: "Ajaxin" oli suunnitellut Nathaniel Barnaby Amiraliteetin vaatimusten mukaan. Aluksen tuli olla pienempi ja halvempi versio "HMS Inflexiblestä" kuitenkin ilman mastoja ja purjeita. Tulokseksi saatiin alus, jossa oli kaikki aiemman aluksen heikkoudet ja luovuttiin siinä saavutetuista hyvistä ominaisuuksista.


title: HMS Ajax (1880)

text: Aluksen tykit valittiin suurimmiksi mahdollisiksi alukseen kokoonnähden. Tykit asennettiin kahteen torniin aluksen keskelle yksi kummallekin laidalle.


title: HMS Ajax (1880)

text: "Ajax" liitettiin amiraali Hornbyn komentamaan erikoistehtäväviirikköön elokuussa 1885. Sodanuhkan Venäjää vastaan hälvettyä alus siirrettiin vartioalukseksi Greenockiin, missä se palveli loppuajan lukuun ottamatta osallistumisia sotaharjoituksiin. Alus siirrettiin reserviin vuonna 1891 ja edelleen laivaston reserviin vuonna 1893 ja telakkareserviin vuonna 1901 ja myytiin romutettavaksi vuonna 1904.


title: HMS King George V (1911)

text: HMS King George V oli Britannian kuninkaallisen laivaston King George V -luokan taistelulaiva. Alus rakennettiin Portsmouthin telakalla, ja se otettiin 1912 palveluskäyttöön ja liitettiin Kotilaivaston 2. Taistelulaivaviirikköön lippulaivaksi.


title: HMS King George V (1911)

text: Ensimmäisen maailmansodan syttyessä "HMS King George V" liitettiin osaksi 2. Taistelulaivaviirikköä Suureen laivastoon (), joka koottiin "HMS King George V:n" sisaraluksista ja Orion-luokan taistelulaivoista. "HMS King George V" oli viirikön lippulaiva.


title: HMS King George V (1911)

text: Se osallistui vuonna 1916 Skagerrakin taisteluun, jossa se ei kärsinyt vaurioita.


title: HMS King George V (1911)

text: "HMS King George V" siirrettiin 1919 Devonporttiin reserviin käytettäväksi koululaivana. Vuodesta 1923 alkaen alusta käytettiin tykistön maalina. Se myytiin romutettavaksi joulukuussa 1926.


title: Raimo Lahti

text: Raimo Otto Kalervo Lahti (s. 12. tammikuuta 1946 Jyväskylän mlk.) on ollut rikosoikeuden professori Helsingin yliopistossa vuodesta 1979.


title: Raimo Lahti

text: Lahti on uranuurtaja suomalaisen lääkintäoikeuden alalla ja on ollut muun muassa vastaavana opettajana Helsingin yliopistossa vuodesta 1997. Hän on osallistunut aktiivisesti Suomen rikoslain kokonaisuudistukseen ja kansainväliseen harmonisointiin ja toiminut muun muassa eduskunnan valiokuntien sekä Terveydenhuollon oikeusturvakeskuksen (aik. Lääkintöhallituksen) asiantuntijana.


title: Raimo Lahti

text: Lahdella on luottamustehtäviä tieteellisissä järjestöissä, muun muassa Suomen Kriminalistiyhdistys, Suomalainen Lakimiesyhdistys, "International Law Association", "The International Society for the Reform of Criminal Law" ja Eurooppalaisen rikosoikeuden yhdistys ("Finnish Association for European Criminal Law"). Hän on toimittanut koti- ja ulkomaisia julkaisuja. Hänet on nimitetty entisen Jugoslavian alueella tapahtuneita sotarikoksia käsittelevän kansainvälisen tuomioistuimen (ICTY) "ad litem -tuomariksi" kaudelle 2005–2009. Suomalaisen Tiedeakatemian jäsen hän on ollut vuodesta 1984.


title: Black Audio

text: Black Audio on suomalainen vuonna 1997 perustettu rockyhtye. Se on urallaan julkaissut neljä albumia.


title: Endre IF

text: Endre Idrottsförening on vuonna 1906 perustettu ruotsalainen urheiluseura Visbystä Endren pitäjästä. Vuonna 1997 perustettiin ensimmäinen tyttöjen salibandyjoukkue, joka pelaa nykyään maan korkeinta sarjatasoa Superliiga. Lisäksi seuralla on useita eri ikäisten tyttöjen salibandyjoukkueita.


title: HMS Centurion (1911)

text: HMS Centurion oli Britannian kuninkaallisen laivaston King George V -luokan taistelulaiva. Alus rakennettiin Devonportin telakalla. Ollessaan koeajolla joulukuussa 1912 se upotti törmäyksessä italialaisen kauppalaivan. Törmäyksessä saatujen vaurioiden korjaaminen viivästytti käyttöönottoa maaliskuulle 1913, minkä jälkeen se liitettiin Kotilaivastoon


title: HMS Centurion (1911)

text: Ensimmäisen maailmansodan alussa elokuussa 1914 "HMS Centurion" liitettiin osaksi Suuren laivaston 2. Taistelulaivaviirikköä (2nd Battle Squadron, Grand Fleet), joka koottiin "HMS Centurionin" sisaraluksista sekä Orion-luokan taistelulaivoista. Se otti osaa Skagerrakin taisteluun 1916, missä se ei kärsinyt vaurioita.


title: HMS Centurion (1911)

text: "HMS Centurion" palveli Pohjanmerellä partiotehtävissä, kunnes se lähetettiin itäiselle Välimerelle yhdessä "HMS Superbin" kanssa ottamaan vastaan Osmanien valtakunnan antautuminen 1918. Se lähetettiin Mustalle merelle 1919 tukemaan Venäjän sisällissodan valkoisia tukevaa liittouman maihinnousua.


title: HMS Centurion (1911)

text:
Washingtonin laivastosopimuksen seurauksena "HMS Centurion" poistettiin käytöstä ja siirrettiin maalialukseksi korvaamaan "HMS Agamemnon". Alus oli radio-ohjattavana maalialuksena Portsmouthin satamassa aina vuoteen 1941, jolloin sen ulkoasu muutettiin muistuttamaan "HMS Ansonia", joka oli rakennettavana telakalla.
Amiraliteetti teki päätöksen Tripolin pommittamisesta mereltä. Tehtävä piti suorittaa Välimeren laivaston raskailla aluksilla ja pommituksen jälkeen satama piti sulkea sulkualuksella. Sulkualukseksi valittiin "HMS Centurion". Suunnitelmasta luovuttiin Välimeren laivaston komentajan amiraali Andrew Cunninghamin vastustuksen vuoksi. Cunningham vetosi heikkoon ilmasuojaan ja käytössään olevien alusten hitauteen. Alus kuitenkin lähti purjehtimaan toukokuussa 1941 Hyväntoivonniemen kautta Bombayhin, jossa se oli toukokuuhun 1942, jolloin se lähti kohti Aleksandriaa.


title: HMS Centurion (1911)

text: Aleksandriassa "HMS Centurioniin" asennettiin ilmatorjunta-aseistusta, ja sitä käytettiin pääasiassa Suezin kanavan eteläpäässä ilmatorjunta-aluksena. "HMS Centurion" otti osaa operaatio Vigorousiin kesäkuussa 1942 itäisellä Välimerellä esittämällä käytössä olevaa taistelulaivaa. Aluksen (puiset 13,5" tykit) läsnäolo Suezin kanavan alueella piti Italian laivaston poissa kanava-alueelta.


title: HMS Centurion (1911)

text: "HMS Centurion" palasi Englantiin toukokuussa 1944 ja upotettiin sulkualukseksi Normandian rannikolle maihinnousun jälkeen rakennettuun Mulberryn satamaan 9. kesäkuuta 1944.


title: Lars Hollmer

text: Lars Gustav Gabriel Hollmer (21. heinäkuuta 1948 – 25. joulukuuta 2008 Uppsala) oli ruotsalainen muusikko, laulaja ja säveltäjä.


title: Lars Hollmer

text: 1970-luvulla Hollmer oli merkittävänä taustatekijänä yhtyeissä Samla Mammas Manna, Zamla Mammaz Manna, Von Zamla ja Ramlösa Kvällar. Kun Zamla hajosi 1980, Hollmer ryhtyi tekemään ensimmäistä omaa albumiaan "XII sibiriska cyklar" (1981). Albumi oli todellinen sooloprojekti, sillä Hollmer soitti siinä itse kaikkia soittimia, joista tärkeimpiä olivat harmonikka ja kosketinsoittimia. Albumin kappaleista menestyi erityisesti "Boeves psalm".


title: Lars Hollmer

text: Yhtä aikaa muiden hankkeiden, kuten Von Zamla ja Fem Söker En Skatt, Lars Hollmer jatkoi levyjen tekoa myös omissa nimissään. 1985 hän perusti yhtyeen Looping Home Orchestra, joka on esittänyt Hollmers musiikkia vaihtelevissa kokoonpanoissa. Vuonna 1996 hän liittyi kansainväliseen harmonikkayhtyeeseen Accordion Tribe. 1998 hänet palkittiin Grammis-palkinnolla cd:stä "Andetag".


title: Lars Hollmer

text: 2000-luvulla Hollmer esiintyi yhdessä yhtyeen Utsikter kanssa, jossa soittavat muun muassa Michel Berckmans (oboe, fagotti) ja Wolfgang Salomon (kontrabasso). Hänen Japaniin vuonna 2000 tekemänsä matkan jälkeen syntyi yhtye SOLA, jossa on japanilaisia muusikoita. Vuonna 2002 ilmestyi levy "Lars Hollmer's SOLA. The global home project". Yhteistyö japanilaisen viulistin Yuriko Mukoujiman kanssa syveni vuonna 2003. He ovat pitäneet yhdessä useita konsertteja Japanissa ja julkaisseet livealbumin "Live and more".


title: Lars Hollmer

text: Accordion Triben kanssa ilmestyi vuonna 2003 toinenkin levy, "Sea of reeds". Sveitsiläinen ohjaaja Stefan Schwietert teki yhtyeestä seuraavana vuonna dokumenttielokuvan. Hollmer esiintyi 2004 Victoriavillessa Québecssa yhdessä kanadanranskalaisten muusikoiden Jean Déromen ja Pierre Tanguayn kanssa ja kymmenmiehisen orkesterin La Fanfare Pourpourin kanssa. Hän esiintyi myös yhtyeen Fred Frith Ruotsin-kiertueella syksyllä 2004.


title: Lars Hollmer

text: Hollmerin kanadalaisyhteydet tiivistyivät 2005. Hän soitti jälkeen La Fanfare Pourpourin kanssa, ja 2007 syntyi levy "Karusell Musik". Vuonna 2008 Hollmer kiersi jälleen La Fanfare Pourpourin kanssa Ranskassa ja Ruotsissa.


title: Lars Hollmer

text: Lars Hollmerilla oli asunto Nyvlassa Uppsalan lähellä, ja hänellä oli siellä studio kunnostetussa kanalassa.


title: Tyttö kuunsillalta

text: Tyttö kuunsillalta on Matti Kassilan ohjaama mustavalkoinen suomalainen elokuva vuodelta 1953. Se perustuu Hella Wuolijoen nimimerkillä Juhani Tervapää kirjoittamaan kuunnelmaan "Kuunsilta" (1951). Elokuvan pääosissa ovat Ansa Ikonen ja Joel Rinne.


title: Tyttö kuunsillalta

text: Leskeksi jäänyt kemian tohtori Linda Varala huomaa konsertissa nuoruudenrakastettunsa, vuorineuvos Erik Rambergin. Kotona vuorineuvos keskustelee vaimonsa Floran kanssa vaimon alkoholiongelmasta, joka Floran mukaan johtuu työhönsä keskittyvästä miehestä. Rambergien liitto rakentui alun alkaen rahalle, eikä rakkaudelle ollut sijaa.


title: Tyttö kuunsillalta

text: Linda soittaa Erikille ja kertoo olevansa tyttö kuunsillalta neljännesvuosisadan takaa. Takaumina kerrotaan molempien avioliittojen vaiheet. Puhelinkeskusteluissa Linda kertoo, millaiseksi heidän yhteinen elämänsä olisi muodostunut. Linda haluaa pitää oikean nimensä salassa, mutta Erik palkkaa tuomari Lindmanin selvittämään Lindan henkilöllisyyttä. Erik eroaa vaimostaan, ja rahoihinsa tyytyväinen Flora lähtee Tukholmaan. Erik saa tietoonsa Lindan henkilöllisyyden, ja lopussa pariskunta aloittaa yhteisen taipaleen.


title: Tyttö kuunsillalta

text: Elokuvan pohjana on radiossa vuonna 1951 esitetty romanttinen kuunnelma "Kuunsilta", jonka kirjoittaja Hella Wuolijoki uskoi elokuvan lähtökohtaan, siihen että ”avioliitossa siitetyt ja syntyneet lapset voivat fyysisestä isästään huolimatta saada naisen nuoruudenrakastetun ulkonaisen olemuksen ja luonteenpiirteet”.


title: Tyttö kuunsillalta

text: "Tyttö kuunsillalta" -elokuvan ulkokuvat otettiin Vääksyssä ja Helsingissä. Elokuva kuvattiin keväällä 1952 ja kevätkesällä 1953.


title: Tyttö kuunsillalta

text: Elokuvan ensi-ilta oli 30. lokakuuta 1953 helsinkiläisissä elokuvateattereissa Rexissä ja Tuulensuussa sekä Tampereella ja Turussa.


title: Tyttö kuunsillalta

text: Elokuvan lähtökohtaa pidettiin vaikeahkona. "Uuden Suomen" kriitikko kirjoitti: ”Kahden ihmisen puhelinkeskustelujen elokuvaaminen ei ole vallan helppoa ja yksinkertaista työtä.” "Helsingin Sanomien" kriitikko arvioi "Tyttöä kuunsillalta": ”Nyt molempien päähenkilöiden, kypsyneiden ja töissään kiinni olevien ihmisten käyttäytymistä on monissa vaiheissa vaikea uskoa. Toisaalta se on hatikkamaista, toisaalta karkeaa ---.” Kassilan ”kuvallinen ote” sai kiitosta, kuten myös näyttelijöiden suoritukset. Aaltoilan musiikkia pidettiin neutraalina.


title: Tyttö kuunsillalta

text: Myöhempien aikojen kriitikot ovat kiittäneet Peronkosken taitavaa kuvausta, mutta elokuvan takaumia on arvioissa pidetty ”tahattoman koomisina”. Sitä on myös luonnehdittu kritiikissä ”Kassilan elegantiksi melodraamaksi” (Arto Pajukallio), jossa ohjaaja on ratkaissut älykkäästi kuunnelman siirtämisessä elokuvaksi muodostuvat ongelmat. Tosin maskeeraajien yritystä luoda illuusio nuoruuden hehkeintä kevättä elävistä nuorista ei ole pidetty onnistuneena. Kaiken kaikkiaan Kassila on saanut kiitosta mahdottoman ja yltiöromanttisen aineksen tyylikkäästä kuvittamisesta.


title: Tyttö kuunsillalta

text: Televisiossa elokuva on esitetty ensi kerran 1963. Se on julkaistu myös DVD:nä.


title: Nigel Clough

text: Nigel Clough (s. 9. maaliskuuta 1966) on englantilainen jalkapallovalmentaja ja entinen pelaaja. Joulukuusta 2015 lähtien hän on toiminut englantilaisseura Burton Albionin päävalmentajana.


title: Nigel Clough

text: Cloughin pelaajaura alkoi Nottingham Forestissa, jonka valmentajana toimi hänen isänsä Brian Clough. Avauskokoonpanon hyökkääjäksi Clough nousi kaudella 1986–1987, jolloin hän oli seuran paras maalintekijä. Hän oli mukana voittamassa Englannin liigacupia kahdesti vuosina 1989 ja 1990. Clough nousi Forestin vuosina myös Englannin maajoukkueeseen, jossa hän pelasi 14 maaottelua. Nottingham Forest putosi Valioliigasta kauden 1992–1993 päätteeksi, minkä jälkeen hänen isänsä erosi valmentajan tehtävistä ja Nigel Clough myytiin Liverpooliin. Clough pelasi Forestissa 400 ottelua, joissa hän teki 130 maalia.


title: Nigel Clough

text:
Liverpooliin Clough hankittiin Ian Rushin partneriksi, mutta lupaavan alun jälkeen hän menetti avauskokoonpanon paikkansa Robbie Fowlerille. Clough juuttui vaihtopelaajan rooliin ja lopulta valmentajan vaihduttua hän siirtyi Manchester Cityyn tammikuussa 1996.
Manchester tippui Valioliigasta keväällä 1996 ja 1. divisioonassa Clough menetti paikkansa avauskokoonpanossa osittain loukkaantumisien vuoksi. Kaudella 1996–1997 Clough palasi lainalle Nottingham Forestiin, joka pelasi jälleen Valioliigassa. Seuraavalla kaudella hän pelasi taas Cityssä, mutta seuran pudottua 2. divisioonaan hän sai kauden päätteeksi vapaan siirron.Lokakuussa 1998 Clough siirtyi pelaajavalmentajaksi Burton Albioniin, joka pelasi Southern Football Leaguen pääsarjassa eli Englannin kuudenneksi korkeimmalla sarjatasolla. Clough nosti seuran Englannin konferenssiin keväällä 2002. Hän ehti valmentaa Burtonia yli 10 vuotta ja pelata kaikkiaan 100 ottelua, kunnes tammikuussa 2009 hän siirtyi päävalmentajaksi Englannin mestaruussarjaan Derby Countyyn, jossa hänen isänsä on edelleen legendan asemassa. Nuoremman Cloughin johdolla Derby ei kyennyt palaamaan menneiden aikojen loistoonsa, vaan joukkue sijoittui kausilla 2009–2013 Mestaruussarjassa sijoille 13–18. Lopulta Clough sai syyskuun lopussa 2013 potkut. Cloughin viimeiseksi otteluksi jäi 1–0 tappio Nottingham Forestille.


title: Nigel Clough

text: Lokakuussa 2013 Clough allekirjoitti 2,5-vuotisen sopimuksen Englannin ykkösliigassa pelaavan Sheffield Unitedin kanssa. Cloughin johdolla Sheffield eteni kaudella 2013/14 välieriin sekä FA Cupissa että Englannin liigacupissa. Ykkösliigassa Clough luotsasi Sheffieldin kaudella 2014/15 viidenneksi ja nousukarsintoihin, mutta tappio Swindon Townille yhteismaalein 7–6 pudotti Sheffieldin nousukarsintojen finaalista. Kauden jälkeen Clough jätti seuran.


title: Nigel Clough

text: Joulukuussa 2015 Clough palasi Burton Albionin päävalmentajaksi.


title: Liperinsalo

text:
Liperinsalo on kylä Liperissä. Kylään kuuluu Niinikkosaari, Karhusaari, Turpeisensaari, Telmon saari, Kajoonsaari,
Lokkisaaret, Vennansaari, Loukonsaari, Kultasaari, Haukisaari, Viitasaari ja Reposaari. Liperinsalossa on paljon kesäasutusta.


title: Liperinsalo

text: Liperinsalon entinen koulu toimii nyt kylätalona. Rakennus on valmistunut vuonna 1916. Kyläyhdistys rakensi vuonna 2005 Oinaanvaaralle kodan, joka on kaikkien käytössä. Alueella on merkittu virkistyspolku.


title: Liperinsalo

text: Liperinsalon kyläyhdistys


title: Seututie 476

text: Seututie 476 johtaa Pohjoislahdesta Heinäveden kirkonkylän kautta Liperin Ylämyllylle. Tie yhtyy valtatiehen 23 Heinäveden Pohjoislahdessa ja valtateihin 9 ja 23 Ylämyllyllä. Tolosenmäen ja Käsämän välisen seututien 482 kanssa se risteää Liperin kirkonkylässä.


title: Take Me Out (näytelmä)

text: Take Me Out on yhdysvaltalaisen näytelmäkirjailijan Richard Greenbergin kirjoittama näytelmä vuodelta 2002.


title: Take Me Out (näytelmä)

text: Urheilumaailmaan sijoittuvan näytelmän päähenkilö on Darren Lemming, Empires-nimisessä joukkueessa pelaava baseballin tähtipelaaja, joka päättää tulla kaapista ulos. Yksi näytelmän monista teemoista on seksuaalivähemmistöihin kohdistuvat ennakkoluulot. Näytelmän keskeisiin hahmoihin kuuluvat Lemmingin lisäksi muun muassa tämän kirjanpitäjä Mason Marzac, Davey Battle, Lemmingin läheinen ystävä, joka pelaa baseballia toisessa joukkueessa, Shane Mungitt, homoihin vihamielisesti suhtautuva Empiresin tuore pelaajahankinta ja Kippy Sunderstrom, Lemmingin läheisin joukkuetoveri, joka toimii näytelmässä myös kertojana.


title: Take Me Out (näytelmä)

text: "Take Me Outin" alkuperäinen näytelmäversio sai ensi-iltansa kesällä 2002 Donmar Warehouse -teatterissa Lontoossa. Syksyllä 2002 näytelmää esitettiin New Yorkin Joseph Papp Public Theaterissa ja Broadway-ensi-iltansa näytelmä sai helmikuussa 2003 Walter Kerr Theatressa. Ohjaajana toimi Joe Mantello. Näytelmä palkittiin kesäkuussa 2003 parhaan näytelmän Tony-palkinnolla. Sen rooleissa nähtiin muun muassa Daniel Sunjata (Lemming), Denis O'Hare (Marzac), Kevin Carroll (Battle), Fred Weller (Mungitt) ja Neal Huff (Sunderstrom). Heistä O'Hare palkittiin parhaan miessivuosan Tony-palkinnolla.


title: Take Me Out (näytelmä)

text: Näytelmä on julkaistu myös kirjana.


title: Ariogalan kunta-alue

text: Ariogalan kunta-alue on yksi Raseiņin kunnallispiirin kunta-alueista. Siihen sisältyvät Butkiškėn, Didžiuliain,Gėluvan, Grajauskain, Milašaičiain, Paliepiain, Plikiain, Taurupysin ja Verėduvan kylät. Ariogalan kunta-alue sijaisee Ariogalan kaupungin ympärillä.


title: Orlov (kaupunki)

text: Orlov () on kaupunki Kirovin alueella Venäjällä. Se sijaitsee Vjatkan oikealla rannalla 77 kilometriä Kirovista länteen. Kaupunki on Orlovin piirin keskus. Asukkaita on 8 400 henkeä (vuonna 2005).


title: Orlov (kaupunki)

text: Paikkakunta mainitaan ensimmäisen kerran vuonna 1459. Vuonna 1780 siitä tuli kaupunki ja Vjatkan lääniin kuuluneen kihlakunnan keskus. Vuosina 1923–1992 kaupungin nimenä oli "Halturin" sen lähistöllä syntyneen vallankumouksellisen Stepan Halturinin muistoksi.


title: Take Me Out

text: Take Me Out voi tarkoittaa seuraavia asioita:


title: Stepan Halturin

text: Stepan Nikolajevitš Halturin (, 2. tammikuuta 1857 Vjatkan läänin Orlovin kihlakunnan Halevinskajan, nykyään Verhnije Žuravlin kylä – 3. huhtikuuta 1882 Odessa) oli venäläinen vallankumouksellinen ja terroristi.


title: Stepan Halturin

text: Halturin syntyi talonpojan perheeseen. Hän valmistui Orlovin kihlakuntakoulusta vuonna 1871 ja opiskeli vuosina 1874–1875 Vjatkan teknisessä oppilaitoksessa valmistuen puusepäksi. Syksyllä 1875 Halturin siirtyi Pietariin, jossa hän solmi yhteydet vallankumouksellisiin narodnikkeihin, levitti propagandaa työläisten keskuuteen ja osallistui mielenosoitusten järjestämiseen.


title: Stepan Halturin

text: Viktor Obnorskin kanssa Halturin perusti Pohjois-Venäjän työläisten liiton ja toimi sen johtajana. Vuosina 1878–1879 hän osallistui lakkojen järjestämiseen Pietarin tehtaissa. Syksyllä 1879 hän liittyi Narodnaja volja -järjestöön ja hankkiutui puuseppänä töihin Talvipalatsiin tarkoituksenaan Aleksanteri II:n murhaaminen. Halturin räjäytti 5.2.1880 palatsissa pommin, mutta keisari säilyi hengissä. Myöhemmin Halturinista tuli Narodnaja voljan toimeenpanevan komitean jäsen. Järjestön määräyksestä hän yhdessä Nikolai Želvakovin kanssa murhasi Odessassa sotaprokuraattori V.S. Strelnikovin. Murhan jälkeen Halturin pidätettiin, tuomittiin kuolemaan ja hirtettiin.


title: Stepan Halturin

text: Neuvostoliitossa Halturinin mukaan oli nimetty Orlovin kaupunki, katuja ja muita kohteita.


title: HMS Audacious (1912)

text: HMS Audacious oli Britannian kuninkaallisen laivaston King George V -luokan taistelulaiva. Alus rakennettiin Lairdsin telakalla, ja se otettiin laivaston käyttöön lokakuussa 1913, jolloin se liitettiin Kotilaivaston 2. Taistelulaivaviirikköön.


title: HMS Audacious (1912)

text: Ensimmäisen maailmansodan alkaessa "HMS Audacious" liitettiin osaksi Suuren Laivaston (Grand Fleet) 2. Taistelulaivaviirikköä, joka koottiin King George V ja Orion-luokkien taistelulaivoista.


title: HMS Audacious (1912)

text: 2. Taistelulaivaviirikkö lähti ankkuripaikaltaan Lough Wsillystä tykistöharjoitukseen 27. lokakuuta 1914. "HMS Audacious" osui noin kello 00.45 saksalaisen apumiinalaiva "Berlinin" laskemaan miinaan, minkä seurauksena useat laivan osastoista täyttyivät vedellä. Alus pyrki palaamaan satamaan, mutta pari tuntia myöhemmin vedenpitävät osastot pettivät ja vesi virtasi konehuoneeseen ja kapteeni käski miehistön jättää aluksen. Ilman moottoritehoja olevalle alukselle jäi ainoastaan vähimmäismiehitys, 250 miestä. Onnettomuuspaikalle saapui kello 13.30 White Star Linen "RMS Olympic", joka oli kuullut hätäkutsut ja tarjoutui auttamaan. Iltapäivän ajan risteilijä "HMS Liverpool" sekä "RMS Olympic" pyrkivät saamaan ramman "HMS Audaciousin" hinaukseen, mutta kova merenkäynti katkaisi hinaustouvin joka kerta.


title: HMS Audacious (1912)

text: Loput miehistön jäsenet jättivät kello 18.00 aluksen, ja alus kaatui kello 20.45. "HMS Audacious" oli ensimmäisen maailmansodan ensimmäinen uponnut brittiläinen taistelulaiva ja samalla ainoa, jonka uppoamisessa ei menetetty miehistönjäseniä. Aluksen upotessa tapahtuneen räjähdyksen sirpale tappoi "HMS Liverpoolin" miehistönjäsenen.


title: HMS Audacious (1912)

text: Aluksen tuhoutuminen pyrittiin salaamaan aina vuoteen 1918, mutta salaaminen oli mahdotonta, koska "RMS Olympicilla" oli useita amerikkalaisia matkustajia, ja monet ottivat tapauksesta valokuvia.


title: Ad litem -tuomari

text: Ad litem -tuomari on tiettyä tapausta varten kutsuttu tuomari.


title: Ad litem -tuomari

text: Moniin kansainvälisiin tuomioistuimiin valitaan usein vakituisten tuomareiden lisäksi ad litem -tuomareita. Jugoslavia-tuomioistuimeen valittiin ad litem -tuomarin vaaleissa vuonna 2001 tuomioistuimeen oikeusneuvos Per-Johan Lindholm vuosiksi 2001–2005 ja vuoden 2005 vaaleissa professori Raimo Lahti vuosiksi 2005–2009.


title: Secretly Canadian

text: Secretly Canadian on yhdysvaltalainen riippumaton levy-yhtiö. Yhtiön kotipaikka on Bloomington Indianassa. Sen perustivat vuonna 1996 Chris ja Ben Swanson, Eric Weddle ja Jonathan Cargill. Yhtiön ensimmäinen julkaisu oli June Panicin albumin uusintapainos. Weddle luopui myöhemmin yhtiöstä ja perusti oman levy-yhtiön Family Vineyardin.


title: Secretly Canadian

text: Secretly Canadian on julkaissut muun muassa Animal Collectiven, Antony and the Johnsonsin, Frida Hyvösen ja Jens Lekmanin tuotantoa. Vuoteen 2007 mennessä levy-yhtiön kautta oli ilmestynyt lähes 200 julkaisua.


title: Seututie 482

text: Seututie 482 johtaa Kiteen Tolosenmäestä (seututieltä 487) Rääkkylän ja Liperin kirkonkylän kautta Käsämään. Tie yhtyy valtatie 6:een Tolosenmäessä ja valtatie 9:ään ja valtatie 23:een Käsämässä. Käsämästä tie jatkuu yhdystie 5031:nä Polvijärven Sotkumaan. Seututiehen 476 (Heinävesi–Ylämylly) se risteää Liperin kirkonkylässä ja seututiehen 484 (Hammaslahti–Rasivaara) Rääkkylän Rasivaarassa.


title: Seututie 482

text: Tie kulkee Arvinsalmen lossin kautta, jossa on Liperin ja Rääkkylän raja. Tolosenmäessä tien päätepiste on lähellä Kiteen rautatieasemaa.


title: HMS Centurion

text: HMS Centurion on ollut kahdeksan Britannian Kuninkaallisen laivaston aluksen nimenä:


title: Arvinsalmen lossi

text: Arvinsalmen lossi kulkee Liperin ja Rääkkylän kuntien rajalla, seututiellä 482 Oravisalon ja Liperin Tutjunniemen välillä. Reitin pituus on 458 metriä. Liikennöinnistä vastaa Finferries eli Suomen lauttaliikenne Oy.


title: Arvinsalmen lossi

text: Nykyisen lautan käyttöönottovuosi on 1974. Henkilöautoja siihen mahtuu noin 21. Vuonna 2000 lossia käytti keskimäärin 416 autoa vuorokaudessa. Kantavuus on 60 tonnia ja syväys 2,2 metriä.


title: Arvinsalmen lossi

text: Arvinsalmen lossilla pidettiin lossitansseja, viimeksi 1990-luvun alussa. Musiikista huolehti kesäasukkaiden Arwinsalmi Boys -yhtye. Vuonna 2006 joensuulainen Folkswagen-yhtye esiintyi Päivässä Pyhäselän ympäri -kiertueellaan . Tanssien ja esitysten aikana lossi liikennöi normaalisti.


title: Slobodskoi

text: Slobodskoi (, udmurtiksi Коллога, "Kolloga") on kaupunki Kirovin alueella Venäjällä. Se sijaitsee Vjatkan oikealla rannalla 35 kilometriä Kirovista koilliseen. Kaupunki on Slobodskoin piirin keskus. Siellä on Kirovin ja Kotlasin väliseltä rautatieltä Girsovossa haarautuvan sivuradan pääteasema. Asukkaita on 35 100 henkeä (vuonna 2007).